text:
Ibikwiye kwitabwaho mbere yo gufata icyemezo cyo kurongora cyangwa kurongorwa
Nufata icyemezo cyo kurongora cyangwa kurongorwa, menya ko ubukwe bwawe bukwinjije mu wundi muryango kandi bukakunga nawo.
Nzi abantu benshi cyane barongora cyangwa barongorwa batekereza ko isano izaguma hagati yabo gusa, ariko ibi biba ari akaga gakomeye. Iyo rero urongoye cyangwa urongowe, uba winjiye mu buzima bwa kivandimwe n’umuryango w’uwo mushakanye, ntabwo mukomeza kwibanira muri babiri basa. Muba mubaye ipfundo ryunga iyo miryango ibiri, kuko iyo mumaze gushyingiranwa iyo miryango yanyu iba ibaye nk’;abavandimwe.
Ni yo mpamvu iyo ugejeje igihe cyo kurongora cyangwa kurongorwa ntabwo aba ari igihe cyo kwitegereza uburanga bw’umukobwa cyangwa umusore gusa, ahubwo ni ngombwa no kwitegereza umuryango we kugira ngo umenye umuryango ugiye kwinjiramo uwo ari wo. Iyo ugeze mu gihe cyo gutekereza kuri ibi, hari byinshi uba ugomba kwitaho.
Ushobora kwinjira mu muryango w’abanebwe, ndakubwira ukuri ko icyuya kizakurenga nurongora umukobwa uteye atyo, cyangwa se nubana n’umusore uteye atyo. Bizakugora cyane kumusakuriza umushishikariza gushaka ubuzima. Uzi ko ushobora gushaka umukobwa utazi no gusonga ubugali?
Abandi ntibagira ayo mahirwe, kandi ku bakobwa ni bibi cyane. Byaba rero ari akaga kuri twe nk’ababyeyi kuba abana bacu barushinga batazi imirimo itandukanye, nko guteka. Kubw’ibyo, ni ngombwa amenye guteka, kuko iyo abizi bigaragaza umuryango aturukamo n’uburyo yarezwe.
Ushobora gutekereza ko uri kurera abana bawe neza, nyamara muri iki gihe hari ingorane z’uko dusigaye dufite abakozi mu ngo zacu. Iyo ufite umukozi mu rugo rwawe, kenshi abana bawe ntacyo bakora. Ubundi kandi usanga barya bagasiga amasahani aho ku meza.
Hari abandi bana bagera mu mashuri yisumbuye batazi kumesa imyenda yabo, kuko mu rugo baba bafite uwo kubamesera, cyangwa se hari imashini zimesa. Nyamara, aho ushyingiwe bashobora kuba bataranabona imashini imesa, hanyuma wagerayo ukabaza uti ‘imashini iri he?’ Nabo bakakubaza bati ‘yo gukora iki?’ ‘Yo gusya ibigori se?’ Kuko ari yo mashini basanzwe bazi.
None se nawe, ntuzi no guhindura ikirahure cy’itara cyangwa se guhanaguramo umukungugu! Byashoboka ko umwe yanavukiye mu nzu irimo umuriro, ariko washyingirwa ukajya mu nzu itarimo uwo muriro, wagerayo ugatangara kuko utazi no gucana itara ry’ikirahuri. Kubw’ibyo, turashishikariza abana kwiga gukora imirimo itandukanye, batabikoreye guhitamo, kabone n’ubwo waba ufite uwo kubigukorera mu rugo.
Nagiye ahantu hamwe, baravuga bati ‘twe mu muco wacu iyo ushaka kurongora umukobwa kandi ushaka kumenya ko azi cyangwa atazi gukora akazi runaka, ntureba uburyo yambaye. Ahubwo ujya iwabo, wajya kuhagera ukitegereza inzira ijyayo uburyo itunganijwe. Iyo usanze irimo umwanda, uhita wanzura ko uyu mukobwa ari umunyamwanda. Icyo gihe ntiwirirwa wigora ujya kuvugana nawe byinshi. Uhita uvuga uti’niba mfite na gahunda yo kumurongora, ariko icyo nzi ni uko ngiye kurongora umunyamwanda.
Ushobora kujya kurambagiza mu wundi muryango, ugasanga barwaye indwara zikomoka ku mwanda. Iyo rero utazi uko wabyifatamo uzahahurira n’akaga gakomeye cyane. Ariko icyo nshaka kukubwira ni uko kurongora cyangwa kurongorwa bikwinjiza mu wundi muryango burundu, bikawunga n’uwawe. Kubw’ibyo, si icyemezo cyo gupfa gufatwa. Wibuke ko iyo urongoye cyangwa urongowe, uba winjije abantu bawe mu muryango kuburyo bishobora kukubyarira ibibazo utazikuramo mu gihe udashishoje, ariko iyo ushishoje bikubyarira umugisha.
Ev. Mwakasege


c: text/html

text:
Kalisa Gaspard ari gutanga ubuhamya (Ifoto/Bwiza.com)
Kalisa Gaspard utuye mu Murenge wa Nyarugunga mu Karere ka Kicukiro muri Jenoside yabashije kurokora Abatutsi benshi abikesha kwigishwa Ijambo ry’Imana akiri muto
Aherutse guhabwa igihembo cy’Umurinzi w’Igihango mu Murenge wa Nyarugunga. Yavutse asanga iwabo basengera mu idini ry’abadivantiste b’umunsi wa karindwi, akura we n’abavandimwe be bigishwa ko umuntu ari nk’undi ko kandi Imana yaremye umuntu umwe.
Mu mwaka wa 1985, avuga ko batashye ubukwe ahantu mu muryango w’Abatutsi maze mu gutaha babaha impano bari bushyire se, bababwira ko nibakenera kumenya ibyayo bamubaza.
Bageze mu rugo babajije umubyeyi wabo icyo iyo mpano ishatse kuvuga maze ise arababwira ati “mu 1962 bantumiye mu nama yateguraga ibitero ku Batutsi kuko bavugaga ngo abari hanze bagiye gutera. Nahise mbaburira mbereka n’aho bihisha baguma mu Rwanda gutyo.”
Ngo umubyeyi wabo yakomeje kubasaba guhora bazirikana ko Imana yaremye umuntu umwe, ko Umuhutu n’Umututsi batabaho ahubwo abantu bose ari abavandimwe kuri Adamu.
Iyi myumvire yatumye barokora abatutsi
Kalisa avuga ko aho yari atuye jenoside yatangiye ku itariki ya munani Mata 1994, maze Abatutsi benshi batangira kuza iwe no mu muryango we, dore ko bari batuye mu rusisiro rumwe.
“Baraje baratubwira bati ‘basi nimudusengere nitunapfa tugende twejejwe tujye mu ijuru’. Twahise tujya ahantu inyuma y’urugo hari ikinogo kinini twacukuyemo latelite yo guhomesha inzu dutangira gusenga.”
Ariko ngo bamaze gusenga, abantu batangiye kwibaza aho kujya, umuryango ufata icyemezo ko baguma aho, bamwe bakajya bajya kwihisha mu gihuru nijoro bakaza bakabagaburira.”
Ngo uko iminsi ishira ni ko abantu bagendaga baza, ndetse bamwe bakahagera bacitse interahamwe basize n’imiryango yabo yishwe.
Ngo ntibyabaga byoroshye kuko bari bariyemeje kubahisha byaba ngombwa bagapfana na bo. Ikindi cyatumaga bikomera ni uko habaga harimo abana bato batumvaga impamvu y’ibyo babaga bari kunyuramo.
Kalisa ati “Hari umuryango wari ufite umwana mutoya, bamaze iminsi ibiri mu nzu bakingiranye aratubaza ati ‘kuki ndi aha hantu abandi bana bari gukina kuki njyewe mwambujije kujya hanze?’ Byabaye ngombwa ko tumusobanurira ko hari abantu bitwa Interahamwe ziri kwica abantu bitwa Abatutsi ko kandi na we abarirwa muri abo bantu. Aratwumva ariko hajya hashira akanya agashaka kwiyambura nyina ngo ajye hanze gukina n’abandi bana.”
Kuba uyu muryango utarigeze ugaragara muri bariyeri zicirwagaho Abatutsi, byatumye interahamwe zikeka ko uhishe Abatutsi banategura igitero cyo kujya kuhasaka.
Kalisa aribuka umunsi umwe haje igitero cy’abantu barenga 50 bamubaza niba nta Batutsi ahishe. Kuvuga ko bahari byari ukubatanga, mu gihe kuvuga ngo hoya na byo byari ukwemera gupfana na bo.
Mu gihe akiri mu rujijo Interahamwe zahise zinjira zihera mu cyumba cye, mu gihe zigiye kujya mu bindi byumba zinyura ahabikwaga ibintu maze barangazwa n’igitoki cy’imineke cyari kimaze gushya gihumura cyane.
Ati“bahita bavuga bati ‘turumva imineke’…tubumvise mbwira umugore wanjye ajya kuyibazanira asohora igitoki cyose tutari twanakozeho tukijyana ku irembo bagenda batyo. Ni igitangaza cy’Imana, n’ubu iyo mbyibutse nibaza uko byagenze nkabibura. Imana iriho kandi irakora.”
Ngo Interahamwe zagerageje kubatera inshuro nyinshi ariko Imana igakinga ukuboko kugeza igihe Inkotanyi zihagereye zirokora Abatutsi yari ahishe barenga 11.
Kuri ubu ngo abo yahishe bamubereye undi muryango, iyo yagize ibirori baba bahari kandi bakitanga mu buryo bushoboka, mu gihe abitwa ko ari bene wabo harimo abamwanga.
Kalisa yagize ati ““Mpagaze hano mpumuriza abacitse ku icumu kandi mbararikira kubaha Imana. Abantu bagifite ingengabitekerezo ya jenoside bayifashe hasi, icya mbere ni ugukunda Imana n’umutima wawe wose, warangiza ugakunda mugenzi wawe nk’uko wikunda Ukamenya ko umuhutu n’umututsi ari bamwe bava amaraso amwe kandi Imana izaduha ubugingo buhoraho kimwe na Yesu yadupfiriye twese.”
Abarinzi b’igihango ni izina rihabwa abantu bagaragaje ubutwari budasanzwe mu kurokora abatutsi mu gihe cya jenoside yakorewe Abatutsi.

robotstxt: allowed

filter: keep


text:
Abaturage bo mu Murenge wa Kiziguro, mu Karere ka Gatsibo, bavuga ko bavoma amazi y’ibiziba yo mu migende, abandi bakavoma mu iriba...
Ubwo yatangizaga ku mugaragaro Itorero ry’abagize komite nyobozi z’imidugudu,Inama Njyanama z’utugari n’imirenge, umuyobozi w’Akarere, Mupenzi Georges , yibukije aba bayobozi ko ari...
Ubwo yatangaga ikiganiro ku nshingano za Komite Nyobozi y’umudugudu, Umuyobozi w’Akarere ka Huye yasobanuye ko inshingano ya mbere y’ushinzwe umutekano mu mudugudu...
Uruganda rwa Kitabi, ruherereye mu murenge wa Kitabi akarere ka Nyamagabe, abaturage baturanye narwo bavuga ko byatumye bahora bakora ku ifaranga. Abaturage...


text:
Francis Kaboneka, Minisitiri w’Ubutegetsi bw’Igihugu yabwiye Edourd Bamporiki wagizwe umuyobozi mukuru w’Itorero ry ‘Igihugu, ko imbaraga arusha uwo asimbuye agomba no kuzigaragaza mu kazi.
Minisitiri Francis Kaboneka yabwiye Bamporiki w’imyaka 33 usimbuye Rucagu Bonifasi w’imyaka 71 ko agomba kugira itorero ry ‘igihugu, ahantu buri munyarwanda wese afatira urugero rwiza.
Ibi Minisitiri Kaboneka yabivuze ubwo habaga ihererekanya bubasha, ubwo Bamporiki yatangiraga akazi ko kuba umuyobozi w’Itorero ry’Igihugu, asimbuye Rucagu wari umaze imyaka 8 kuri uyu mwanya.
Minisitiri Kaboneka wari muri iki gikorwa, yavuze ko Rucagu yakoze akazi gakomeye ku buryo ubu Itorero rimaze kujya mu muco w’Abanyarwanda, gusa abwira umusimbuye ko we agomba gukora byinshi cyane ko amurusha ingufu.
Yagize ati “Aho Rucagu yari ageze ntiyari agishoboye kwiruka, wowe uri umusore umurusha imbaraga, ba rero witeguye gukinagizwa, kugeza ubu ntufite icyo wakwireguza, ugomba gutuma Itorero ry ‘Igihugu riba ahantu aho buri wese agomba kuvana umuco. ”
Yakomeje kandi abwira abakozi b’uru rwego ko bagomba kumva ko bakwiye kugira indangagaciro kurusha undi wese.
Yakomeje agira ati “Mugomba kumva ko mutandukanye n’abandi bakozi bose ba Leta, ntabwo mu meze nk ‘abasoresha cyangwa abandi, muri abakozi bagomba guhindura abandi bose, ariko ibi ntimwabikora namwe ubwanyu mutarahinduka, ntabwo wakwigisha abandi ko intore itaganya mu gihe namwe mwaba mukiganya. ”
Yabwiye aba bakozi barangajwe imbere na Bamporiki ko bagomba kwirinda gushyira imbere gushaka amafaranga, kuko ngo aka ari akazi gasaba gukoresha umutima wo gushaka guhindura abanyarwanda.
Bamporiki wahoze ari Umudepite, we yavuze ko akazi agiye gukora asanzwe agakunda, bityo ngo nta mpungenge afite ko azasohoza neza inshingano nshya yahawe na Perezida Kagame.
Kuva uru rwego rwashingwa mu mwaka Wa 2007, abantu barenga miliyoni 2.5 bamaze gutozwa.


text:
Abafilipi 4:4
"Mujye mwishimira mu Mwami wacu iminsi yose. Yewe, nongeye kubivuga nti"Mwishime!"
Uyu munsi nifuje gutangira inyigisho izavuga ku mahitamo buri wese agira yo kwishima iminsi yose.
Ngitangira iyi nyigisho nibajije ibibazo byinshi birimo ibikurikira:
1. Ese birakwiriye ko umuntu ahora yishimye?
2. Ese birashoboka ko umuntu yabaho ahora yishimye?
3. Ese kutishima n’amahitamo umuntu akora cyangwa n’ibintu bishikira umuntu atabishakaga ?
4. Ese hari umuntu wahitamo kutishima abaye ashoboye kwishima?
5. Ese kutishima ni icyaha?
6. N’iki umuntu ubuze ibyishimo yakora kugirango abibone?
Ushobora kuba nawe watekereje ibindi bibazo byinshi bijyanye n’iyi nsanganyamatsiko ? Niba ari byo, ndakurarikira kuzakurikirana iyi nyigisho.
Mugire umunsi mwiza mwese!
Dr Fidèle MASENGO, Foursquare Gospel Church Kimironko masengof@yahoo.fr


text:
BUGARAMA: UMWIHERERO KURI BO NI IBANAGA RIKOMEYE RYO KUNOZA IMIKORERE
Guhana amakuru neza kandi ku gihe , ngo ni imwe mu nzira zizabafasha kugira imikorere n’imikoranire myiza nk’uko byagarutsweho na Prezida w’inama Njyanama y’umurenge wa Bugarama mu karere ka Rusizi Kazenga Deo , hari mu mwiherero w’umunsi umwe wahuje abayobozi mu nzego zitandukanye z’umurenge hamwe n’abagize inama njyanama y’umurenge ku itariki 21/3/2013. Nyuma yo kuvugurura imikorere ngo umwiherero nk’uyu uzanabafasha kumenya uburyo barushaho kongera ubukungu bw’uyu murenge usanzwe ufite ubutaka bwera ukaba n’umujyi ukomeye w’ubucuruzi.
Uyu mwiherero abari bawurimo bagize umwanya wo kungurana ibitekerezo ku mikorere n’imikoranire muri rusange bikorewe mu matsinda , harebwa imikorere yaranze inzego zitandukanye mu gihe cyashize n’imikorere ikwiye kuranga inzego zitandukanye mu gihe kizaza. nkuko byatangajwe na bamwe mu bakozi b’umurenge wa Bugarama aho batangaje ko uyu mwiherero uje ukenewe , kuko ngo kugira umwanya wo kwegerana ubwabyo bituma bazajya barushaho kuzuzanya.
Icyo uyu mwiherero wasanze kigomba gushyirwamo ingufu kugirango imikorere n’imikoranire birusheho kugenda neza , ni uguhanahana amakuru neza kandi ku gihe nk’uko byatangajwe na Prezida w’Inama Njyanama y’umurenge wa Bugarama Kazenga Deo.
Ahari imikoranire myiza , ibyo abantu bakora birushaho gutanga umusaruro bityo abayobozi mu nzego zitandukanye z’umurenge wa Bugarama bakaba basanga umwiherero nk’uyu ari kimwe mu bizabafasha kurushaho kongera ubukungu bw’uyu murenge usanzwe unafite amahirwe yo kuba ufite ubutaka bwera ndetse ukaba unafite igice kinini cy’ubucuruzi aho ukora ku mipaka y’ibihugu 2 , ari byo uburundi na RDC . nkuko Egide Gatera umunyamabanganshingwabikorwa w’umurenge yabisobanuye.
Umurenge wa Bugarama ni umwe mu mirenge 18 igize akarere ka Rusizi , mumyaka itatu ikurikiranye ishize uyu murenge ukaba waragiye uza ku isonga mu gushyira mu bikorwa gahunda za Leta , umwiherero nk’uyu bakoze ku nshuro ya mbere bakaba bifuje ko wajya uba nibura buri mezi ane, ibyo bawukuyemo bikabafasha gukomeza kugumana umwanya wabo wa mbere.
Â


text:
Mu gihe kingana n’icyumweru u Rwanda rwashyizeho icyumweru cyahariwe ubumwe n’ubwiyunge mu banyarwanda,aho insanganyamatsiko igira iti “dukomere ku gihango dufitanye n’u Rwanda turinda ibyagezweho”.
Bamwe mu batuye Gatsibo bavuga ko ibi bari kugenda babigeraho ku bw’ubufasha n’ibiganiro byo mu matsinda babonera muri ‘Mvura Nkuvure’.
Mukanziga Melania utuye mu mudugudu w’Ikinyaga, Akagari ka Rwankuba, asaba abacitse ku icumu ko batakomeza guheranwa n’agahinda, ahubwo bakihatira guhura n’ababahemukiye bakabagirira imbabazi.
Ati “Hari abantu benshi banyishyura ibyanjye bangije muri Jenoside yakorewe abatutsi, ariko uburyo mbanye na bo n’uburyo mbanyemo n’abo nahaye imbabazi biratandukanye cyane, abo nahaye imbabazi turasurana, duhana amatungo.Tubana no mu bimina, ariko abandi bo usanga bandeba nabi n’iyo duhuye usanga nta rukundo rugaragara hagati yacu”.
Mukanziga akomeza avuga ko amaze guha imbabazi abantu 20, muri aba bose babanye neza, akaba avuga ko ibi byose yagiye abifashwamo n’ibiganiro mu matsinda bya Mvura nkuvure.
Mukabarema umuturanyi we, avuga ko nyuma y’ibiganiro mu matsinda yahawe na ‘Mvura Nkuvure’, yatinyutse akikuramo ubwoba agasaba imbabazi abo yahemukiye.
Yagize ati “Narishimye mbonye nsabye imbabazi abo nahemukiye nkazihabwa, byaranshimishije cyane ku buryo n’ubu bari mu bantu mfata nk’abavandimwe banjye bahafi.”
Yakomeze avuga ko babanye neza n’abamuhaye imbabazi ko umwe muri bo iyo agize ikibazo habaho gufashanya kigakemurwa.
Ndizeye Benjamin, Umuhuzabikorwa wa ‘Duhumurizanye iwacu Rwanda’, itanga ibiganiro mu matsinda hagamijwe komora ibikomera biba byaratewe n’ubuzima n’ibibazo abantu baba baranyuzemo, avuga ko ibiganiro ‘Mvura nkuvure’ bibera mu matsinda byatangiye gukoreshwa mu Rwanda mu mwaka 2005.
Iyo gahunda yatangirijwe ahitwaga i Byumba (mu Karere ka Gicumbi), mu 2008 ishyirwa mu Karere ka Bugesera, ubu ikaba ikorera mu turere umunani mu Rwanda hose harimo Muhanga, Nyamagabe, Karongi, Rubavu, Rulindo, Gicumbi na Gatsibo.
Ndizeye avuga ko Mvura Nkuvure ari uburyo bwiza bwo gukemura ibibazo ababanye baba bafitanye.
Yagize ati “Ni uburyo bwo komorana ibikomere bikorwa hifashishijwe amatsinda y’abantu kuva ku 10 kugera kuri 15 bigakorwa rimwe mu cyumweru bikamara ibyumweru 15. Bahurira hamwe bagirana inama ndetse banarebera hamwe umwanzuro wibibazo byabo mu buzima busanzwe”.
Akomeza avuga ko bamaze kugira amtsinda 160 mu karere ka gatsibo gusa.
Ibiganiro bya Mvura Nkuvure bifasha n’ubuyobozi bw’ite bwa Leta
Umunyamabanga Nshingwabikorwa w’Umurenge wa Kiziguro, Hategekimana Achile Saon,avuga ko ibiganiro bya Mvura Nkuvura bivura kandi bihuza abanyarwanda.
Yagize ati “ Mvura Nkuvure ni umufatanyabikorwa wacu, iradufasha cyane kuko hamwe muhakorerwa amatsinda yayo nta bibazo bishingiye ku makimbirane tuhabona.”
Umuyobozi w’Akarere ka Gatsibo, Gasana Richard, avuga ko ibiganiro bya Mvura Nkuvure itanga bifasha abaturage mu kugira umuco wo gukemura ibibazo hagati yabo.
Komiseri wungirije wa Komisiyo y’Ubumwe n’Ubwiyunge, Uwimana Xaverine, ashima ibyo Mvura Nkuvure imaze kugeza ku batuye Gatsibo, asaba n’abaturage ko muri iki cyumweru bajya bishimira ibyagezweho, hamurikwa ibikorwa byiza byagezweho mu bumwe n’ubwiyunge, bakazanamurikira abarinzi b’igihango baranzwe n’indangagaciro z’abanyarwanda bashimwa n’ibikorwa by’indashyikirwa by’umumwe n’ubwiyunge bakoze.
Mu bushakashatsi bwakozwe na Komisiyo y’Ubumwe n’Ubwiyunge ku gipimo cy’ubwiyunge mu Rwanda mu mwaka wa 2015 (reconciliation baramoter 2015) cyerekanye ko abanyarwanda bateye intambwe ishimishije cyane mu bwiyunge bigeze kukigereranyo cya 92,5% bavuye kuri 82,3% muri 2010. Ubu bushakashatsi kandi bwagaragaje ko 93,3% bumva batewe ishema no kuba abanyarwanda.


text:
Urwenya-Uko Umusazi Yarokoye Mugenzi we
Uko Umusazi Yarokoye Mugenzi we
Umuntu ufite uburwayi bwo mu mutwe yabonye mugenzi we arohama muri Piscine y’ikigo bari barwariyemo, ahita asimbuka amukuramo.
Nuko bucyeye, umuyobozi w’ikigo aramuhamagaza ati “nagira ngo nkubwire inkuru nziza y’uko tugusezereye ukaba wataha iwawe kuko kuba wibwirije kurokora mugenzi wawe ni uko utakirwaye.” Arongera ati “ariko nari ngufitiye n’indi nkuru ibabaje, twasanze mugenzi wawe
waraye urokoye yapfuye, yimanitse muri douche.” Wa murwayi bari bamaze gusezerera ati “Reka da ntiyimanitse ni njye wahamushyize maze kumurokora kugira ngo yumuke !"
Shyiraho Igitekerezo!
Subscribe to: Post Comments (Atom)


text:
INGINGO YO KU GIFUBIKO | IBINYOMA BITUMA ABANTU BANGA IMANA
Ikinyoma kivuga ko Imana igira ubugome
IBYO ABANTU BENSHI BIZERA.
“Iyo umunyabyaha akimara gupfa roho ye ijya ikuzimu, aho ihanirwa mu muriro w’iteka” (Catechism of the Catholic Church). Bamwe mu bayobozi b’amadini bavuga ko abajya ikuzimu baba bashyizwe mu kato, bagatandukanywa n’Imana burundu.
ICYO BIBILIYA IBIVUGAHO.
“Ubugingo bukora icyaha ni bwo buzapfa” (Ezekiyeli 18:4). Abapfuye “nta cyo bakizi” (Umubwiriza 9:5). None se niba ubugingo bupfa kandi bukaba budashobora kugira icyo bumenya, bishoboka bite ko bwababarizwa “mu muriro w’iteka,” cyangwa bugatandukanywa n’Imana burundu?
Muri Bibiliya, amagambo y’ikigiriki n’igiheburayo yahinduwemo “ikuzimu,” ubundi yerekeza ku mva. Urugero, igihe Yobu yarwaraga indwara ikomeye ikamubabaza cyane, yasenze agira ati “icyampa ukampisha mu mva,” cyangwa ikuzimu (Yobu 14:13). Yobu yashakaga kuruhukira mu mva si mu muriro w’iteka.
IMPAMVU BYAGOMBYE KUGUSHISHIKAZA.
Ubugome ntibutuma dukunda Imana, ahubwo butuma tuyitarura. Uwitwa Rocío wo muri Megizike, yagize ati “nigishijwe ko umuriro w’iteka ubaho kuva nkiri umwana. Iyo nyigisho yanteraga ubwoba ku buryo numvaga ko Imana atari nziza. Natekerezaga ko igira ubugome kandi ko idashobora kutwihanganira.”
Uko Bibiliya isobanura neza ibirebana n’imanza z’Imana n’imimerere abapfuye barimo, byatumye Rocío ahindura uko yabonaga Imana. Yaravuze ati “numvise nduhutse! Nabaye nk’utuye umutwaro uremereye nari nikoreye. Natangiye kwiringira ko Imana itwifuriza ibyiza, ko idukunda kandi ko nanjye nshobora kuyikunda. Imeze nk’umubyeyi ufata umwana we ukuboko kw’iburyo, kandi akaba amwifuriza ibyiza.”—Yesaya 41:13.
Abantu benshi bagiye babaho bitwararika babitewe no gutinya umuriro w’iteka. Ariko kandi, Imana ntishaka ko uyikorera bitewe n’uko uyitinya. Ahubwo Yesu yaravuze ati ‘ukunde Yehova Imana yawe’ (Mariko 12:29, 30). Nanone, kumenya ko nta muntu Imana irenganya muri iki gihe, bishobora gutuma twiringira ko izaca imanza zitabera mu gihe kizaza. Kimwe na Elihu wari incuti ya Yobu, dushobora kwiringira amagambo agira ati “ntibikabeho ko Imana y’ukuri ikora ibibi, n’Ishoborabyose ngo igire uwo irenganya!”—Yobu 34:10.


text:
IMIBEREHO IKWIRIYE ABAKRISTO
Jya ubatoza gukorera Yehova ubudacogora
Byaragaragaye ko iyo umubwiriza mushya atojwe kubwiriza, no kugira ishyaka mu murimo, agera kuri byinshi (Img 22:6; Fp 3:16). Reka turebe bimwe mu byagufasha gutoza umwigishwa kugira ubuhanga mu murimo.
Jya utangira gutoza umwigishwa wa Bibiliya akimara kuba umubwiriza (km 8/15 1). Jya umwereka akamaro ko kugira gahunda ya buri cyumweru yo kubwiriza (Fp 1:10). Ntukamubwire ibimuca intege ku bijyanye n’ifasi mubwirizamo (Fp 4:8). Jya umutera inkunga yo kubwirizanya n’umugenzuzi w’itsinda n’abandi babwiriza, kugira ngo abigireho.—Img 1:5; km 10/12 6 par. 3
N’iyo uwo wigisha yaba yaramaze kubatizwa, jya ukomeza kumutera inkunga no kumutoza kubwiriza, cyane cyane niba atararangiza igitabo ‘Urukundo rw’Imana.’—km 12/13 7
Mu gihe wajyanye kubwiriza n’umubwiriza mushya, jya utangiza ibiganiro mu buryo bworoheje. Numara kumva uko abwiriza, uge umushimira. Nanone ushobora kumubwira ibintu byamufasha kunoza ubuhanga bwo kubwiriza.—km 5/10 7


text:
Mu gihe habura iminsi micye ngo hizihizwe umunsi mukuru w’abakundanye, IGIHE Ltd yateguye irushanwa rigenera umwanya ababyifuza wo gusangiza abasomyi ba IGIHE inkuru mpamo z’urukundo rwabo, hagatoranywa eshatu zahize izindi, zikagenerwa ibihembo byinshi bitandukanye.
Iri rushanwa ribaye ku nshuro ya gatatu, ryagizwemo uruhare n’abafatanyabikorwa batandukanye bageneye ibihembo batatu bazabasha gutsinda. Aha rero twifuje kubasangiza bimwe muri ibyo bihembo mu mafoto, mwihere ijisho mutekereza ku bihe byiza abazatsinda bazagira.
Muri byo harimo gusangira n’abakunzi babo muri restaurants nziza ndetse no kumarana ijoro ryose muri zimwe muri hoteli zikomeye mu Mujyi wa Kigali ndetse n’ibindi byinshi mwasanga mu nkuru y’ubushize
Zimwe muri hoteli na restaurants zageneye ibihembo abazahiga abandi mu irushanwa:
The Manor Hotel
Iyi Hoteli iherereye I Nyarutarama, ikaba yaratanze ifunguro rya nimugoroba n’ijoro rimwe muri kimwe mu byumba byayo byiza cyane; abonnement y’ukwezi muri “gym yabo ndetse na piscine”
Galaxy Hotel
Iyi Hoteli iherereye mu Kiyovu, ikaba yaratanze amafunguro ya nimugoroba ndetse n’ijoro rimwe muri kimwe mu byumba byiza byaho.
Hotel Villa Porto Fino
Iyi Hoteli iherereye I Nyarutarama nayo, yatanze ifunguro rya nimugoroba ndetse n’ijoro rimwe muri kimwe mu byumba byiza byaho.
Restaurant L’Epicurien
Iyi resitora iherereye ku Kimihurura, yatanze amafunguro ya saa sita cyangwa nijoro bitewe n’icyo abatsinze bazaba bihitiyemo.
Usibye ibi bihembo kandi, hari n’impano nziza za bimwe mu bicuruzwa bya
La ceremoniale harimo “tableau” na “vase” byiza cyane abatsinze bazihitiramo; igishushanyo(portrait) cy’ ifoto y’abakundana bazaba bihitiyemo kizakorwa na Inkstain; impano za bimwe mu bicuruzwa bya Monaco Cosmetics birimo ibya Bruno Vassari, za deodorants, body sprays, make up n’ibindi byinshi…
Kwakira inkuru z’abifuza kwitabira iri rushanwa bizasozwa kuri uyu wa Kane tariki 12 Gashyantare i saa sita z’ijoro.
Urifuza kwitabira iri rushanwa wohereza inkuru y’urukundo rwanyu, wowe n’umukunzi wawe? Biroroshye, kanda hano umenye ibisabwa.


text:
Imfashanyigisho
Vanaho izi mfashanyigisho maze uzifashishe ari na ko ukoresha igitabo Ni iki mu by’ukuri Bibiliya yigisha? Suzuma ibyo wizera, usuzume icyo Bibiliya yigisha maze umenye uko wavuganira ukwizera kwawe.
Ni iki Bibiliya itwigisha?
Iyi mfashanyigisho ya Bibiliya yagenewe kugufasha kumenya icyo Bibiliya ivuga ku ngingo zitandukanye, urugero nk’impamvu tugerwaho n’imibabaro, uko bitugendekera iyo dupfuye, uko twagira ibyishimo mu muryango n’ibindi.
IGICE CYA 1
Ukuri ku byerekeye Imana ni ukuhe? (Igice cya 1)
Wasubiza ute umuntu uvuga ko “Imana ihanisha abantu babi kubateza imibabaro?”
IGICE CYA 1
Ukuri ku byerekeye Imana ni ukuhe? (Igice cya 2)
Ese koko ushobora kuba incuti y’Imana?
IGICE CYA 2
Bibiliya ni igitabo cyaturutse ku Mana (Igice cya 1)
Bishoboka bite ko Bibiliya ituruka ku Mana kandi ari abantu bayanditse?
IGICE CYA 2
Bibiliya ni igitabo cyaturutse ku Mana (Igice cya 2)
Hari ikintu nibura kimwe mu bintu bikubiye muri Bibiliya kitwemeza ko yaturutse ku Mana.
IGICE CYA 3
Ni uwuhe mugambi Imana ifitiye isi? (Igice cya 1)
Ese Imana yashakaga ko ibintu bimera nk’uko bimeze muri iki gihe?
IGICE CYA 3
Ni uwuhe mugambi Imana ifitiye isi? (Igice cya 2)
Niba Imana yarashakaga ko isi iba paradizo, kuki ubu atari ko bimeze?
IGICE CYA 3
Ni uwuhe mugambi Imana ifitiye isi? (Igice cya 3)
Ese Imana yiteze ko abantu ari bo bazakemura ibibazo byo muri iyi si?
IGICE CYA 4
Yesu Kristo ni nde? (Igice cya 1)
Wasubiza ute umuntu uvuga ko Yesu yari umuntu mwiza gusa nta kindi?
IGICE CYA 4
Yesu Kristo ni nde? (Igice cya 2)
Wasubiza iki umuntu uvuga ko Yesu angana n’Imana?
IGICE CYA 4
Yesu Kristo ni nde? (Igice cya 3)
Yesu yagaragaje ubutwari no kugwa neza?
IGICE CYA 5
Incungu ni impano ihebuje yatanzwe n’Imana (Igice cya 1)
Ese ukwizera konyine gushobora gutuma umuntu abona agakiza?
IGICE CYA 5
Incungu ni impano ihebuje yatanzwe n’Imana (Igice cya 2)
Ni mu buhe buryo urupfu rw’umuntu umaze imyaka ibarirwa mu bihumbi apfuye rwakugirira akamaro muri iki gihe?
IGICE CYA 6
Abapfuye bari he? (Igice cya 1)
Ese hari ahandi hantu bajya? Ese bajya mu muriro utazima?
IGICE CYA 6
Abapfuye bari he? (Igice cya 2)
Ese urupfu ni kimwe mu bigize ubuzima bwacu?
IGICE CYA 7
Ibyiringiro nyakuri ku bihereranye n’abo wakundaga bapfuye (Igice cya 1)
Ese kubabazwa n’umuntu wawe wapfuye bigaragaza ko utizera ko umuzuko uzabaho?
IGICE CYA 7
Ibyiringiro nyakuri ku bihereranye n’abo wakundaga bapfuye (Igice cya 2)
Wasubiza ute umuntu aramutse akubwiye ati “numva umuzuko utazabaho?”
IGICE CYA 8
Ubwami bw’Imana ni iki? (Igice cya 1)
Kuki Imana yatoranya abantu ngo bazabe abami mu ijuru kandi ifite abamarayika benshi cyane yatoranya?
IGICE CYA 8
Ubwami bw’Imana ni iki? (Igice cya 2)
Ni iki bwamaze gukora? Ni iki buzakora mu gihe kiri imbere?
Igice cya 9
Mbese koko turi mu “minsi y’imperuka”? (Igice cya 1)
Abantu benshi ntibemera ko turi mu minsi y’imperuka. Ni iki kikwemeza ko imperuka iri hafi?
Igice cya 9
Mbese koko turi mu “minsi y’imperuka”? (Igice cya 2)
Bibiliya ivuga ko hari ibintu byiza bizabaho mu “minsi y’imperuka.”
IGICE CYA 10
Abamarayika bagira uruhare mu mibereho y’abantu (Igice cya 1)
Ese abamarayika babaho koko? Ese habaho abamarayika babi? Koresha iyi mfashanyigisho kugira ngo umenye ibisubizo by’ibyo bibazo.
IGICE CYA 10
Abamarayika bagira uruhare mu mibereho y’abantu (Igice cya 2)
Ese kugerageza gushyikirana n’imyuka mibi hari icyo bitwaye?
IGICE CYA 11
Kuki Imana ireka imibabaro ikabaho? (igice cya 1)
Niba Imana ari yo ishobora byose, ubwo si yo nyirabayazana w’imibabaro?
IGICE CYA 11
Kuki Imana ireka imibabaro ikabaho? (Igice cya 2)
Bibiliya isubiza neza icyo kibazo kitoroshye.
IGICE CYA 12
Kubaho mu buryo bushimisha Imana (Igice cya 1)
Ese ushobora kuba incuti y’Imana? Suzuma ibyo wizera n’impamvu ubyizera, urebe n’icyo Bibiliya yigisha.
IGICE CYA 12
Kubaho mu buryo bushimisha Imana (Igice cya 2)
Ese twashimisha Imana nubwo Satani aduteza ibibazo?
IGICE CYA 12
Kubaho mu buryo bushimisha Imana (Igice cya 3)
Gukurikiza amahame y’Imana mu mibereho yacu ntibyoroshye. Kuki dukwiriye gushyiraho imihati ngo tubigereho?
IGICE CYA 13
Jya ubona ubuzima nk’uko Imana ibubona (Igice cya 1)
Ubuzima ni impano twahawe n’Imana. Twagaragaza dute ko twubaha ubuzima bwacu n’ubw’abandi?
IGICE CYA 13
Jya ubona ubuzima nk’uko Imana ibubona (Igice cya 2)
Iyi mfashanyigisho izagufasha gusuzuma imyizerere yawe ku birebana no gukoresha amaraso cyangwa kuyaterwa kandi ubisobanurire abandi.
IGICE CYA 14
Icyo wakora kugira ngo umuryango wawe ugire ibyishimo (Igice cya 1)
Ni irihe banga ryo kugira ibyishimo mu muryango? Koresha uyu mwitozo kugira ngo usuzume imyizerere yawe, kandi umenye uko wayisobanurira abandi.
IGICE CYA 14
Icyo wakora kugira ngo umuryango wawe ugire ibyishimo (Igice cya 2)
Ababyeyi n’abana bakora iki kugira ngo urugero Yesu yabasigiye rubagirire akamaro? Suzuma ibyo wizera n’icyo Bibiliya ibivugaho.
IGICE CYA 15
Uburyo bwo gusenga bwemerwa n’Imana (Igice cya 1)
Ese amadini yose ashimisha Imana? Niba atari byo se, wabwirwa n’iki idini ry’ukuri? Suzuma icyo Bibiliya yigisha n’imyizerere yawe.
IGICE CYA 15
Uburyo bwo gusenga bwemerwa n’Imana (Igice cya 2)
Ese kwemera gusa ko Imana ibaho birahagije cyangwa hari ikindi isaba abayisenga?
IGICE CYA 16
Shyigikira ugusenga k’ukuri (Igice cya 1)
Ese Imana yemera ko twizihiza iminsi y’amavuko, iminsi yo mu rwego rw’idini cyangwa ko dukoresha amashusho dusenga? Ni iki Bibiliya ibivugaho?
IGICE CYA 16
Shyigikira ugusenga k’ukuri (Igice cya 2)
Ni iki wakora ngo usobanurire abandi ibyo wizera ubigiranye amakenga, kandi ugaragaze ko wubaha imyizerere yabo?
IGICE CYA 17
Egera Imana mu isengesho (Igice cya 1)
Wakora iki ngo ube inshuti y’Imana? Wabwirwa n’iki ko Imana yumva amasengesho yawe?
IGICE CYA 17
Egera Imana mu isengesho (Igice cya 2)
Reba icyo Bibiliya ivuga ku birebana no gusenga n’uko twabikora.
IGICE CYA 17
Egera Imana mu isengesho (Igice cya 3)
Bibiliya yigisha ko Imana isubiza amasengesho mu buryo butandukanye. Imana isubiza amasengesho yacu ite?
IGICE CYA 18
Umubatizo n’imishyikirano ufitanye n’Imana (Igice cya 1)
Kuki umubatizo ari ngombwa ku Bakristo? Ni iki cyasunikira umukristo kubatizwa?
IGICE CYA 18
Umubatizo n’imishyikirano ufitanye n’Imana (Igice cya 2)
Ni izihe ntambwe Umukristo agomba gutera mbere yo kwiyegurira Imana? Ni mu buhe buryo kwiyegurira Imana bituma Umukristo ahindura intego ze n’ibyifuzo bye?
IGICE CYA 18
Umubatizo n’imishyikirano ufitanye n’Imana (Igice cya 3)
Umukristo wiyeguriye Imana agomba gukora iki? Kuki Umukristo ukunda Imana by’ukuri yakwizera ko ashobora guhigura umuhigo yahize yiyegurira Imana?
IGICE CYA 19
Guma mu rukundo rw’Imana (Igice cya 1)
Wakora iki ngo ube inshuti ya Yehova? Iyi mfashanyigisho izagufasha gusuzuma imyizerere yawe n’uko wayisobanurira abandi.
IGICE CYA 19
Guma mu rukundo rw’Imana (Igice cya 2)
Niba waramaze kumenya ukuri ku byerekeye Imana, ni iki kizagufasha kuba inshuti yayo no gukomeza kuyikunda?


text:
Yehova ayobora ubwoko bwe mu nzira y’ubuzima
“Iyi ni yo nzira, mube ari yo munyuramo.”
INDIRIMBO: 65, 48
1, 2. (a) Ni iyihe miburo yakijije abantu benshi? (Reba ifoto ibimburira iki gice.) (b) Ni ubuhe buyobozi abagize ubwoko bw’Imana bafite bushobora kurokora ubuzima bwabo?
“HAGARARA, REBA, TEGA AMATWI.” Ayo magambo yakijije abantu batabarika. Hashize imyaka isaga 100 ibyapa binini byanditseho ayo magambo bishyizwe ku muhanda wa gari ya moshi wo muri Amerika ya Ruguru. Kuki byashyizweho? Ni ukugira ngo imodoka zambukiranya uwo muhanda zitagenda mu gihe kibi maze gari ya moshi yihuta cyane ikaba yazigonga. Koko rero, kumvira uwo muburo byakijije abantu benshi.
2 Yehova akora ibirenze kumanika ibyapa biburira. Ayobora abagize ubwoko bwe kugira ngo bazabone ubuzima bw’iteka kandi akabarinda akaga. Yehova ni nk’umwungeri urangwa n’urukundo uyobora intama ze, kandi akaziburira kugira ngo zidahura n’akaga.—Soma muri Yesaya 30:20, 21.
YEHOVA YAGIYE AYOBORA UBWOKO BWE
3. Abantu bayobotse bate inzira iganisha ku rupfu?
3 Kuva abantu batangira kubaho, Yehova yagiye abaha amabwiriza cyangwa ubuyobozi. Urugero, mu busitani bwa Edeni, Yehova yatanze amabwiriza asobanutse neza yashoboraga gutuma abantu bagera ku buzima bw’iteka kandi bakagira ibyishimo (Intang 2:15-17). Iyo Adamu na Eva baza gukurikiza ubuyobozi yabahaye, ntibaba baragezweho n’ingaruka zibabaje, ni ukuvuga ubuzima bwuzuye imibabaro, hanyuma bagapfa batagira ibyiringiro. Ariko aho kugira ngo Eva yumvire Imana, yumviye inama zasaga n’aho zitanzwe n’inzoka. Adamu na we yumviye Eva, yumvira umuntu buntu aho kumvira Imana. Bombi banze kumvira amabwiriza bahawe na Se wabakundaga cyane. Ibyo byatumye umuryango w’abantu uyoboka inzira iganisha ku rupfu.
4. (a) Kuki nyuma y’Umwuzure hari hakenewe amabwiriza mashya? (b) Ibintu byahindutse byagaragaje bite uko Yehova abona ibintu?
4 Mu gihe cya Nowa, Imana yatanze amabwiriza yatumye abantu barokoka. Umwuzure urangiye, Yehova yatanze amabwiriza arebana no kwirinda amaraso. Kuki byari ngombwa ko ayatanga? Hari ibintu byari bigiye guhinduka. Yehova yari agiye kwemerera abantu kurya inyama. Icyo gihe rero hari hakenewe amabwiriza mashya. Yaravuze ati “gusa muramenye ntimukaryane inyama n’ubugingo bwayo, ni ukuvuga amaraso yayo” (Intang 9:1-4). Iryo tegeko ritwereka ko ubuzima ari ubwa Yehova. Kubera ko ari Umuremyi, akaba ari we ubuzima bukomokaho, afite uburenganzira bwo gushyiraho amategeko arebana na bwo. Urugero, yavuze ko abantu batari bemerewe kwica bagenzi babo. Imana ibona ko ubuzima n’amaraso ari ibintu byera, kandi umuntu wese ubikoresha nabi izabimuryoza.—Intang 9:5, 6.
5. Ni iki tugiye gusuzuma, kandi kuki?
5 Reka dusuzume ingero nke zigaragaza ukuntu Imana yakomeje kuyobora abagize ubwoko bwayo. Kubisuzuma biri budufasha kurushaho kwiyemeza gukurikiza ubuyobozi Yehova aduha, buzatugeza mu isi nshya.
ISHYANGA RISHYA, AMABWIRIZA MASHYA
6. Kuki byari ngombwa ko abari bagize ubwoko bw’Imana bumvira amategeko yatanzwe binyuze kuri Mose, kandi se ni iyihe myifatire basabwaga kugira?
6 Mu gihe cya Mose, abantu bari bakeneye guhabwa amabwiriza asobanutse neza arebana n’imyitwarire ndetse n’uburyo bwo gusenga. Kubera iki? Icyo gihe na bwo imimerere yari yahindutse. Abakomokaga kuri Yakobo bari bamaze ibinyejana bisaga bibiri baba muri Egiputa, abaturage baho bakaba barasengaga abapfuye, bagasenga ibigirwamana kandi bari bafite n’indi myizerere n’ibikorwa bitubahisha Imana. Igihe rero abari bagize ubwoko bw’Imana bavaga mu bubata bw’Abanyegiputa, bari bakeneye amabwiriza mashya. Ntibari gukomeza kuba itsinda ry’abantu ryafashwe bunyago, ahubwo bari bagiye kuba ishyanga ryigenga, riyoborwa n’Amategeko ya Yehova. Ibitabo bimwe na bimwe bivuga ko ijambo ry’igiheburayo rihindurwamo “amategeko,” rifitanye isano n’ijambo risobanura “kuyobora cyangwa gutanga amabwiriza.” Amategeko ya Mose yari nk’urukuta rwabarindaga imyifatire y’ubwiyandarike n’ibindi bikorwa bibi bifitanye isano no gusenga byakorwaga n’andi mahanga. Iyo Abisirayeli bumviraga Imana, yabahaga umugisha. Iyo bangaga kuyumvira, bahuraga n’ingorane.—Soma mu Gutegeka kwa Kabiri 28:1, 2, 15.
7. (a) Sobanura impamvu Yehova yahaye amabwiriza abari bagize ubwoko bwe. (b) Ni mu buhe buryo Amategeko yabereye Abisirayeli umuherekeza?
7 Hari indi mpamvu abari bagize ubwoko bw’Imana bari bakeneye ubuyobozi. Amategeko ya Mose yateguriraga Abisirayeli ikintu cy’ingenzi mu mugambi wa Yehova, ni ukuvuga kuza kwa Mesiya, ari we Yesu Kristo. Amategeko yagaragaje neza kurusha mbere hose ko Abisirayeli batari batunganye. Yatumye banamenya ko bari bakeneye incungu, ni ukuvuga igitambo gitunganye cyari gutwikira ibyaha byabo (Gal 3:19; Heb 10:1-10). Ikindi kandi, ayo Mategeko yarinze igisekuru Mesiya yari gukomokamo, kandi afasha Abisirayeli kumumenya igihe yazaga. Koko rero, Amategeko yabaye “umuherekeza” wari kuyobora abantu kuri Kristo.—Gal 3:23, 24.
8. Kuki twagombye kuyoborwa n’amahame akubiye mu Mategeko ya Mose?
8 Amategeko yahawe ishyanga rya Isirayeli ashobora kugirira akamaro Abakristo. Mu buhe buryo? Reka duse n’abahagarara gato turebe amahame yari akubiye mu Mategeko ya Mose. Nubwo tutagengwa n’ayo mategeko, dushobora kubona ko amenshi muri yo akubiyemo ubuyobozi bwiringirwa dukenera mu buzima bwa buri munsi, no muri gahunda yo gusenga Imana yacu yera, ari yo Yehova. Yayandikishije muri Bibiliya kugira ngo tuyavanemo amasomo, tuyoborwe n’amahame ayakubiyemo kandi duhe agaciro amahame yo mu rwego rwo hejuru agenga Abakristo. Yesu yaravuze ati “mwumvise ko byavuzwe ngo ‘ntugasambane.’ Ariko jye ndababwira ko umuntu wese ukomeza kwitegereza umugore kugeza ubwo amwifuza, aba amaze gusambana na we mu mutima we.” Bityo rero, ntitugomba kwirinda ubusambanyi gusa, ahubwo tugomba no kwirinda ibitekerezo n’ibyifuzo biganisha ku bwiyandarike.—Mat 5:27, 28.
9. Ni iyihe mimerere yatumye Imana yongera gutanga amabwiriza mashya?
9 Yesu amaze kumenyekana ko ari we Mesiya, byabaye ngombwa ko Yehova aha abari bagize ubwoko bwe amabwiriza mashya, kandi ahishura ibindi bintu byinshi birebana n’umugambi we. Kubera iki? Mu mwaka wa 33 Yehova yanze ishyanga rya Isirayeli atoranya itorero rya gikristo, kugira ngo abari barigize bamubere ubwoko bwe. Ku bw’ibyo, imimerere abari bagize ubwoko bw’Imana barimo yari yongeye guhinduka.
AMABWIRIZA YAHAWE ISIRAYELI YO MU BURYO BW’UMWUKA
10. Kuki itorero rya gikristo ryahawe amategeko mashya, kandi se yari atandukaniye he n’amategeko yahawe Abisirayeli?
10 Yehova yari yarahaye Abisirayeli Amategeko ya Mose kugira ngo abigishe uko bagombaga kubaho no kumusenga. Mu kinyejana cya mbere, abari bagize ubwoko bw’Imana ntibakomokaga mu gihugu kimwe, ahubwo bakomokaga mu bihugu byinshi, barakuriye mu mimerere itandukanye, kandi icyo gihe bitwaga Isirayeli yo mu buryo bw’umwuka. Bari bagize itorero rya gikristo, kandi bayoborwaga n’isezerano rishya. Yehova yabahaye amabwiriza mashya arebana n’uko bagombaga kubaho no kumusenga. Koko rero, ‘Imana ntirobanura ku butoni, ahubwo muri buri gihugu umuntu uyitinya kandi agakora ibyo gukiranuka ni we yemera’ (Ibyak 10:34, 35). Abari bagize itorero rya gikristo bakurikizaga “amategeko ya Kristo” ahanini yari ashingiye ku mahame atari yanditse ku mabuye, ahubwo yari yanditse mu mitima yabo. Ayo mategeko yari kuyobora Abakristo kandi akabafasha aho bari kuba bari hose.—Gal 6:2.
11. “Amategeko ya Kristo” yari gufasha Abakristo mu bihe bintu bibiri bigize imibereho yabo?
11 Ubuyobozi Imana yahaga Abisirayeli bo mu buryo bw’umwuka binyuze ku Mwana wayo, bwabagiriraga akamaro cyane. Mbere y’uko Yesu atangiza isezerano rishya, yatanze amategeko abiri y’ingenzi. Rimwe ryarebanaga n’umurimo wo kubwiriza. Irindi ryibandaga ku myitwarire y’abigishwa ba Yesu n’uko bagombaga gufata abo bahuje ukwizera. Ayo mategeko yarebaga Abakristo bose. Bityo rero, areba n’abasenga by’ukuri muri iki gihe, baba bafite ibyiringiro byo kuba mu ijuru cyangwa ibyo kuba ku isi.
12. Ni iki cyari gishya mu birebana n’umurimo wo kubwiriza?
12 Reka dusuzume umurimo wo kubwiriza ubutumwa bwiza Yesu yabwiye abigishwa be ko bagombaga gukora. Uburyo umurimo wo kubwiriza wari gukorwamo, n’aho wari gukorerwa byari bishya. Kera abanyamahanga babaga bifuza gukorera Yehova, bagombaga kujya muri Isirayeli (1 Abami 8:41-43). Ibyo byakorwaga mbere y’uko Yesu atanga itegeko dusanga muri Matayo 28:19, 20. (Hasome.) Abigishwa ba Yesu basabwe ‘kugenda’ bakabwiriza abantu bose. Ku munsi wa Pentekote yo mu mwaka wa 33, Yehova yagaragaje ko yifuzaga ko ubutumwa bwiza bubwirizwa ku isi hose. Umwuka wera watumye abantu bagera ku 120 bari bagize itorero rishya bashobora kuvugana mu ndimi zitandukanye n’Abayahudi n’abari barahindukiriye idini ry’Abayahudi (Ibyak 2:4-11). Nyuma yaho babwirije Abasamariya. Hanyuma mu mwaka wa 36, ifasi yabo yaragutse, batangira kubwiriza n’abanyamahanga. Ibyo bisobanura ko Abakristo bagombaga kubwiriza buri muntu wese mu batuye isi.
13, 14. (a) “Itegeko rishya” rikubiyemo iki? (b) Urugero Yesu yatanze rutwigisha iki?
13 Reka noneho dusuzume ibirebana n’uko dufata bagenzi bacu duhuje ukwizera. Yesu yatanze “itegeko rishya.” (Soma muri Yohana 13:34, 35.) Iryo tegeko ntiridusaba gukundana mu buzima busanzwe gusa, ahubwo rinadusaba ko tuba twiteguye guhara ubugingo bwacu ku bwa bagenzi bacu. Icyo ni ikintu kitavugwaga mu Mategeko ya Mose.—Mat 22:39; 1 Yoh 3:16.
14 Yesu yatanze urugero ruhebuje mu birebana no kugaragaza urukundo rurangwa no kwigomwa. Yakunze abigishwa be cyane ku buryo yanabapfiriye. Aba yiteze ko abigishwa be, natwe turimo, baba biteguye kubigenza batyo. Twagombye kuba twiteguye kwihanganira ingorane, ndetse tukaba twiteguye no gupfira abavandimwe na bashiki bacu.—1 Tes 2:8.
UBUYOBOZI DUHABWA MURI IKI GIHE N’UBWO TUZAHABWA MU GIHE KIZAZA
15, 16. Turi mu kihe gihe kidasanzwe, kandi se Imana ituyobora ite?
15 Yesu yashyizeho ‘umugaragu wizerwa kandi w’umunyabwenge,’ kugira ngo ahe abigishwa be ibyokurya byo mu buryo bw’umwuka mu gihe gikwiriye (Mat 24:45-47). Biba bikubiyemo amabwiriza abagize ubwoko bw’Imana bahabwa bitewe n’igihe bagezemo.
16 Ubu turi mu “minsi y’imperuka,” kandi vuba aha tuzagerwaho n’umubabaro ukomeye utarigeze kubaho (2 Tim 3:1; Mar 13:19). Ikindi kandi, Satani n’abadayimoni birukanywe mu ijuru bajugunywa ku isi, bituma abatuye isi bagira umubabaro mwinshi (Ibyah 12:9, 12). Nanone twumvira itegeko Yesu yaduhaye ryo kubwiriza ku isi hose, tukagera ku bantu benshi, mu ndimi nyinshi kuruta mbere hose.
17, 18. Twagombye kwitabira dute amabwiriza duhabwa?
17 Mu murimo wo kubwiriza, tugomba kwifashisha ibikoresho duhabwa n’umuryango wa Yehova. Ese witeguye kubikoresha? Ese wumvira amabwiriza duherwa mu materaniro yacu arebana n’uko twakoresha ibyo bikoresho neza? Ese ubona ko ayo aba ari amabwiriza duhawe n’Imana?
18 Mu by’ukuri, kugira ngo dukomeze kubona imigisha y’Imana, tugomba kwita ku buyobozi bwose duhabwa binyuze ku itorero rya gikristo. Nituba abantu biteguye kumvira, bizadufasha kumvira amabwiriza tuzahabwa mu gihe cy’“umubabaro ukomeye,” uzavanaho isi ya Satani yose uko yakabaye (Mat 24:21). Nyuma y’icyo gihe, tuzakenera andi mabwiriza arebana n’uko tuzaba mu isi nshya, aho Satani azaba atagifite ijambo.
19, 20. Imizingo izaramburwa yerekeza ku ki, kandi se izadufasha ite?
19 Igihe ishyanga rya Isirayeli ryayoborwaga na Mose, ryari rikeneye amabwiriza mashya, kandi na nyuma yaho itorero rya gikristo ryagombaga gukurikiza “amategeko ya Kristo.” Nanone, Bibiliya itubwira ko imizingo izaramburwa, ikazaba irimo amabwiriza ahereranye n’ubuzima bwo mu isi nshya. (Soma mu Byahishuwe 20:12.) Uko bigaragara iyo mizingo izaba irimo ibyo Yehova azaba asaba abantu muri icyo gihe. Kwiga ibizaba biri muri iyo mizingo bizatuma abantu bose, hakubiyemo n’abazazuka, bamenya ibyo Imana ibasaba. Iyo mizingo izatuma turushaho kumenya uko Yehova abona ibintu. Kubera ko abazatura ku isi izaba yahindutse Paradizo bazarushaho gusobanukirwa Ijambo ry’Imana, kandi bagakurikiza ibizaba bivugwa mu mizingo mishya, bazagaragariza urukundo bagenzi babo kandi babubahe (Yes 26:9). Tekereza ukuntu tuziga ibintu byinshi kandi tukigisha abandi tuyobowe n’Umwami Yesu Kristo.
20 Abazakurikiza ‘ibyanditswe muri iyo mizingo’ bazabona ubuzima bw’iteka. Abazakomeza kuba indahemuka bagatsinda ikigeragezo cya nyuma, Yehova azandika amazina yabo mu “muzingo w’ubuzima.” Natwe amazina yacu ashobora kuzandikwamo. Ubwo rero, tugomba gusa n’ABAHAGARARA tukagenzura Ijambo ry’Imana, TUKAREBA kugira ngo tumenye icyo risobanura, hanyuma TUGATEGA AMATWI twumvira ubuyobozi duhabwa n’Imana muri iki gihe. Nitubigenza dutyo, tuzarokoka umubabaro ukomeye, maze twishimire iteka ryose kwiga ibyerekeye Yehova, Imana yacu irangwa n’ubwenge n’urukundo.—Umubw 3:11; Rom 11:33.


text:
Bariga uko bahangana n’amazi ava mu birunga akangiriza abaturage
Minisiteri ishinzwe imicungire y’Ibiza no gucyura Impunzi (MIDIMAR) itangaza ko hari umushinga mugari uhuriweho n’inzego nyinshi uzafasha mu kubonera ibisubizo amazi y’imyuzi ava mu birunga akangiza.
Minisitiri wo gucyura impunzi n’ibiza Mukantabana Seraphine akaba yarabitangaje muri uku kwezi kwa Kanama,ubwo yabazwaga umuti urambye bateganyiriza Nyabihu mu gukumira ibiza bikunze kuhibasira, bikangiza amazu n’ibindi bikorwa Remezo mu gihe cy’imvura.
Agaruka ku biteganyijwe yagize ati “Hari umushinga mugari MINIRENA irimo gukorera hano mu rwego rwo gukumira amazi ava ku misozi ashobora kuba yakwangiza amazu y’abaturage.”
Ku birebana n’amazi ava mu birunga akangiza ibitandukanye birimo n’ibikorwa Remezo, Minisitiri Mukantabana avuga ko nabyo binyuze mu nzego zitandukanye bizashakirwa umuti.
Yagize ati “Turacyakomeza kureba kuko na hano hirya mu muhanda hari ahantu muzi habaye ibiza bitewe n’uko inzira y’amazi yari yabaye ntoya.
Ibyo bikaba bizajya mu mushinga mugari uhuriweho n’inzego nyinshi wo kugira ngo tubonere ibisubizo aya mazi y’imyuzi ava mu birunga,akaza rimwe na rimwe akabura inzira akaba yashobora kwangiza ibikorwa remezo nk’imihanda cyangwa amazu y’abaturage.”
Abajijwe igihe uyu mushinga uteganyijwe gukorwa,n’ingengo y’imari yawo, Minisitiri Mukantabana yavuze ko bikiri mu nyigo.
Yatangaje ko hari inyigo ya mbere yakozwe n’abatekinisiye ba MIDIMAR bari kumwe n’ab’izindi Minisiteri,hakaba hari n’ibindi bigomba gukorwa bitandukanye kuko bizasaba no gutanga amasoko.
Binyuze mu nyigo,hakazamenyekana neza igihe umushinga uzakorerwa n’amafaranga uzatwara.
Minisitiri Mukantabana atangaje ibi,mu gihe abaturage b’I Nyabihu cyane abaturiye umuhanda wa Kaburimbo Musanze-Rubavu,bari bamaze igihe bagaragaza ikibazo cy’amazi abasenyera amazu.
Abakunze kwibasirwa n’aya mazi bakaba ari abo mu tugari twa Rubaya na Rurengeri,mu bice byegereye aho ibiro by’Akarere ka Nyabihu byubatse.
Uwimana Israel,umwe mu baturage yagize ati “Amazi aratwangiriza bikomeye, yinjira mu mazu mu gihe cy’imvura,akangiza ibyo asanzemo byose bikadutera igihombo.”
I Nyabihu kuva muri Werurwe kugera muri Gicurasi 2016, ibiza bitewe n’amazi bikaba byarasenye amazu asaga 200,abantu 6 barapfa, amatungo, na hegitare nyinshi z’imyaka zirangirika.
Ibitekerezo ( 1 )
NI BYIZA ARIKO NIBIVE MU NYIGO BIJYE MU NGIRO ABO BATURAGE BATABARWE KUKO INZU Y’UBU KUYIBURA NI NKO GUPFA KUKO KUBAKA KURI UBU NTIBYOROSHYE PE!!!!!!!


text:
Umuhanzikazi Katy Perry ubarizwa muri Leta Zunze Ubumwe za Amerika yongeye kugaragaza ikimero cye asa n’ushotora abagabo,ubwo yari yambaye utwenda two kogana mu gihe yari mu kiruhuko ahazwi nka Amalfa.
Umuhanzikazi Katy Perry ubarizwa muri Leta Zunze Ubumwe za Amerika yongeye kugaragaza ikimero cye asa n’ushotora abagabo,ubwo yari yambaye utwenda two kogana mu gihe yari mu kiruhuko ahazwi nka Amalfa.
Kugeza ubu uyu muhanzikazi akaba ari mu myiteguro yo kuzenguruka amerika na Canada akora ibitaramo kuva muri Nzeri gukomeza mu 2018.
Ndacyayisenga Fred
Ibitekerezo
Muri Mutura Na Bugoyi se ubarusha plage nta kivu bafite? Ubuze kuvuga I Gitarama! Kanda hano umusubize
ubuse koko iyi ni inkuru? abagabo baragowepe!! Kanda hano umusubize
ubwose umugorewawe yiriwe acyanitse kwizuba amasazi agitumaho ubwonibyiza? Kanda hano umusubize
Ndunva Birenze Kanda hano umusubize
Murakoze kutumenyesha ibyo imana yanga bizatuma twirinda sida Kanda hano umusubize
Urakoze Biroto we!!@ Uyu munyamakuru ashobora kuba aruwo Mutura za Kanzenze Busasamana cyangwa Kirwa, Nyabinoni naza Kabyiniro cyangwa bweyeye! Wamugani abagabo yashototoye ni wowe! Ikidasanzwe yakoze nikihe ko ari kubwogero, cyangwa washaka ajye muri piscine yambaye Jeans/ikoboyi? Ubunyamakuru bwawe ntakigenda, maze yambaye izigera kubirenge ngo ngwiki? Ahubwo aho bukera muza photora numuntu ari muri douche ahasigaye mwandike ngo arashotora abagabo! Iyi nkuru ntabutumwa itanga nabuke Kanda hano umusubize
Ndambiwe abanyamakuru batagirubwenge nimujya kwandika inkuru mujyemureba icyo imariye abasomyi kandi mureke kwitiranya imico yahandi niyi wacu okey njye nemera igererenya ariko iri siryo rwose mwisubireho Kanda hano umusubize
ngo gushotora abagabo??? vuga ahubwo ko ari wowe yashotoye .doreko abagabo mwabagize ibyo ntazi !!! Kanda hano umusubize
abagabo twaragow kabisa. Kanda hano umusubize
Muge Mwohere Ibintu Birimwo Ubwenge Kanda hano umusubize
Aba ba STARS bakunda GUSHOTORA cyane abagabo.N'aba STARS bo mu Rwanda basigaye ariko bameze.Ariko bajye bamenya ko imana itaduhaye umubiri kugirango dushotore abo tudahuje igitsina.Kuko nta handi bijyana uretse mu busambanyi.Kandi imana yatubujije gusambana,kimwe no kwica,kwiba,kurwana,etc...(1 Abakorinto 6:9,10).Birababaje cyane kubona abantu basambana atari umugabo n'umugore bateye igikumwe,babyita ngo ni ugukundana.Impamvu abantu hafi ya bose batuye isi basuzugura amategeko y'imana,nuko batazi INGARUKA.Abameze gutyo bose,imana izabica ku Munsi w'Imperuka uri hafi (Yeremiya 25:33).Izasigaza abantu bake bayumvira,ndetse izure n'abapfuye bayumvira,ibahembe ubuzima bw'iteka muli ParadizoYohana 6:40.Ntacyo bimaze kwishimisha ukora ibyo imana itubuza,hanyuma ukazabura ubuzima bw'iteka.Kuki abantu batabona ko ubuzima ari bugufi cyane?Urishimisha nibyo,ariko mu myaka mike urasaza,ugapfa,bakakujyana I Rusororo.Nubwo abanyamadini bakubwira ngo uba witabye imana,ntabwo aribyo.Bible ivuga ko uba ugiye burundu utazazuka,kuko wiberaga mu byisi gusa,ntiwite ku byo imana idusaba (1 Yohana 2:15-17).Ntabwo ari byiza kwanika amabere n'ibibero ushaka gukurura abagabo.Bagabo namwe,mureke kujya mu bagore n'abakobwa batari abo mwashakanye mu mategeko.Nkuko tubisoma muli Imigani 5:15-20,SEX is sacred organ reserved exclusively to your legal partner's pleasure and child delivery.Tugomba kwishimana gusa n'abagore bacu b'isezerano.If you want a free Bible study,please give me your mobile telephone.God wants you to live eternally.Thank you. IMPERUKA nubwo yatinze kuza,iri hafi cyane.Wibipinga ngo wibere mu byisi gusa. Kanda hano umusubize
urakoze cyane wowe uduhaye ubutumwa God bless u kdi ujye ukunda gucyaha nkabo bantu. Kanda hano umusubize
urakoze cyane wowe uduhaye ubutumwa God bless u kdi ujye ukunda gucyaha nkabo bantu. Kanda hano umusubize
Ndagushyigikiye muvandi kandi ndashaka kwiga Bible:0722776919 niyo numero yange Kanda hano umusubize
Ndagushyigikiye muvandi kandi ndashaka kwiga Bible:0722776919 niyo numero yange Kanda hano umusubize
Ni ibisanzwe ku bihugu bya teye imbere Kanda hano umusubize
what's the purpose and importance of the article? Kanda hano umusubize
what's the purpose and importance of the article? Kanda hano umusubize
Meaningless Kanda hano umusubize
Muba mwabuze ibyo mwandika? ibi se ni ibitangaza uretse wenda kumuntu wituliye muli Mutura no mubugoyi,akaba ataragera kuli plage ? Kanda hano umusubize


text:
1. «Dawe, Mutegetsi w’ijuru n’isi, ngushimiye ko ibyo wabihishe abanyabwenge n’abahanga, ukabihishurira abaciye bugufi. Koko Dawe, ni ko wabyishakiye.» Iki gisingizo Yezu abwira Se, ni igisingizo kitwibutsa isengesho Yezu yabwiye Imana asabira abe, akagera ubwo avuga ati “Sibo bonyine nsabira, ahubwo ndasabira n’abandi bazanyemera babikesheje ijambo ryabo”. Biratugaragariza uburyo Yezu ari umwe na Se n’uburyo ari umwe natwe, akaba yifuza ko urukundo rwe rwadusabamo kandi tukarushaho kumwigiraho. Arabiduhamagarira muri aya magambo adusaba kuzirikanwaho buri munsi: « Nimungane mwese abarushye n’abaremerewe, jye nzabaruhura. Nimwikorere umutwaro wanjye kandi mundebereho, kuko ngira umutima ugwa neza kandi nkoroshya; muzamererwa neza mu mitima yanyu.»
2. Ariko na none kugira ngo twumve neza iki gisingizo Yezu agenera Se mbere yo kuduhamagarira kumwigiraho we ufite umutima utuza kandi ukoroshya, ni ngombwa kumenya ko ibika bibanziriza iyi vanjili y’iki cyumweru, Matayo atubwira ko abari bamerewe neza bo mu migi yegereye ikiyaga cya Tiberiade, ab’i Korazini, Betsaida na Kafarinawo batakiriye uko bikwiye Ijambo rye n’ibikorwa bye. Matayo akomeza kandi atwereka ko n’abandi bari ibikomerezwa n’abanyabwenge mu basaserdoti n’abakomeye b’abayahudi bafataga Ijambo rye “minenerwe” (batariha agaciro).
3. Yezu rero niko kwihitiramo abaciye bugufi, abakene,… abagira inshuti ze n’abasangirangendo be maze abakingurira umutima we kandi kubera ko bo bari bafite inyota yo kumwumva abahishurira ugushaka kwa Se. Niyo mpamvu Ivanjili y’uyu munsi ibanza kutwereka Yezu ushimira Se ko atigera yirengagiza abaciye bugufi n’abo isi isuzugura, ahubwo akaba abitaho kandi akabagarurira agaciro isi yari yarabambuye. Muri Yezu basuzugura kandi bashaka gucisha bugufi bamwaka ijambo, abaciye bugufi babasha kubona ko Umwami w’Ijuru n’isi ari kumwe nabo kandi ko abafasha kuba abantu no guharanira ineza y’Imana. Ab’ibihangange n’ibikomerezwa bo, bumva ko bihagije, bakabona muri Yezu imburamukoro yirirwa Galileya, bakamubonamo gusa umuhungu w’umubaji udakwiye icyubahiro mu bihangange by’isi, maze bagahumwa amaso batyo n’ibintu n’ubwirasi, bakibagirwa ko ari Umwami w’isi n’ijuru.
4. Mu gice cya kabiri cy’iki gisingizo Yezu agenera Se, atubwira ko ari We waje kuduhuza na Se. Ni We wenyine uzi Imana, akaba ari We wenyine ushobora kuyidushyikiriza: «Byose nabyeguriwe na Data, kandi nta we uzi Mwana keretse Data, nta n’uzi Data, keretse Mwana n’uwo Mwana ashatse kumuhishurira.» Abemera guhishurirwa na Mwana amabanga ya Data rero, ni abemera guca bugufi, bakemera kwiga kubaho no kubana n’abandi biyoroheje kandi bagendeye k’ugushaka kw’Imana.
5. Mu gice cya gatatu cy’Iri Sengesho, Yezu arabwira abantu ati: «Nimungane mwese abarushye n’abaremerewe, jye nzabaruhura. Nimwikorere umutwaro wanjye kandi mundebereho, kuko ngira umutima ugwa neza kandi nkoroshya; muzamererwa neza mu mitima yanyu.» Ni ngombwa kumenya ko umutwaro mu kiyahudi wavugaga amategeko. Umutwaro rero wa yezu uroroshye kuko ari umutwaro w’urukundo, ntushingiye ku mategeko y’abantu. Yezu ntiyifuza kutureshya akoresheje imbaraga n’ubuhangange, Yezu arifuza ko twakururwa n’urukundo adukunda. Urukundo rwonyine nirwo rukiza kandi nirwo rushobora kuduhishurira by’ukuri Imana na mugenzi wacu. Niturangwa n’urukundo, imitima yacu izamererwa neza. Pawulo ni We utubwira ati “turimo umwenda”. Uwo mwenda rero ni uw’urukundo. Nidukundane, tureke inzika n’inzangano.


text:
Abaturage babitsaga muri Koperative ya CT Gikondo baravuga ko inzego zose bagejejeho ikibazo cyo kwamburwa n’iyi koperative zitagikemuye.
Bavuga ko kuva muri Kanama 2015 bajya kubikuza amafaranga yabo babikijemo, bakabwirwa ko Koperative yahombye, ko badashobora kuyabona.
Ngo Nta bisobanuro bifatika bahabwaga n’abayobozi b’iyi Koperative. Ubuyobozi bw’Akarere ka Kicukiro bwo ngo bubabwira ko ari bo ubwabo bakwiye kwikemurira ibibazo.
Umugenzuzi mu rwego rw’Igihugu rw’Amakoperative n’Imari (RCA), tariki 10 Gicurasi 2015, yamurikiye baturage icyo basanze cyarateje igihombo muri iyi koperative.
Yerekanye ko menshi mu mafaranga y’iyi koperative yariwe rwihishwa n’abahoze ari abakozi bayo.
Nyuma yo kurondora urutonde rurerure rw’abari abakozi n’abayobozi b’iyi Koperative bagiye biha inguzanyo mu buryo bufifitse, yababwiye ko hanyerejwe miliyoni zisaga 70 zirimo miliyoni 50 aba baturage bishyuza.
Yagize ati “Hakozwe ifoto y’umutungo wanyu dusanga mu kwezi kwa munani kwa 2014 Koperative itashoboraga gukomeza kubaho; harimo miliyoni 67 zabuze.”
Abaturage batereye icyizere ibigo biciriritse
Foromina Gahimakazi, umukecuru w’imyaka 70, avuga ko udufaranga twe twose yagendaga abona, harimo n’utwo yagurishijemo isambu ye, yatubitsaga muri iyi Koperative, ngo tuzamugoboke nahura n’ibibazo by’ingutu.
Nta gisobanuro na kimwe uyu mukecuru, wari umaze kubitsa arenga miliyoni n’igice muri iyi Koperative, avuga ko ashaka kumva, mu gihe cyose ataragarurirwa ayo mafaranga ye avuga ko muri ibi bihe ayakeneye ngo amugoboke.
Mu gahinda kenshi, uyu mukecuru yabwiye Izuba Rirashe ati “Njyewe sinzongera kwizera ibi bigo biciriritse, nari narizigamye ngo nzayishyure azangoboke nyakeneye none ubu bari kunyishyuza ngo nsore nabuze amafaranga yanjye arimo hano, bari kunshyiraho inyungu ijoro n’umunsi.”
Muri iyi nama, hari harimo Higiro Emmanuel, umukozi w’Akarere ka Kicukiro ushinzwe amakoperative n’ishoramari riciriritse. Azi ibi bibazo byose abaturage bahuye nabyo, kuko ari umwe mu bashinzwe gukurikirana amakoperative yose muri aka Karere.
Gusa we n’abayobozi bo muri RCA bagarukira ku gushimangira gusa ko aba baturage ari “bo ubwabo bakwiye kwishakamo igisubizo.”
Ubwo hasabwaga umwanzuro w’uko aya mafaranga yazagaruzwa Higiro yahise ahaguruka arasohoka, avuga ko bo nk’ubuyobozi ari indorerezi, ibintu byanenzwe cyane n’abaturage, bavuga ko ubuyobozi ari bwo bwakwiye kubafasha kugarurirwa amafaranga babikije.
Uyu muyobozi, uwo muri RCA, n’uwo ku rwego rwa Polisi basabye aba baturage ko basesa Koperative, akaba ari bo baziyishyuriza abayobozi barimo umwenda, ibintu aba baturage babona nko gukomeza kurenganywa nkana.
Aba baturage bavuga ko iyi Koperative bafite impungenge ko niseswa bazabura aho bazakomeza kubariza ibibazo byabo.
Mu ijwi ririmo ikiniga, Niyonsaba Speciose, umwe mu babitsaga muri iyi Koperative, yavuze ko abaturage bafitiwe umwenda n’iyi Koperative babayeho nabi cyane kandi ko batereranywe igihe kinini.
Avuga ko babuze icyo bishyurira abana babo ku mashuri, ko ubu birya bakimara nyamara amafaranga yabo yaritwariwe n’abari abakozi b’iyi Koperative ku maherere.
Ati “Nabikijemo amafaranga yanjye nkora, nuko baza kunyirukana imperekeza yanjye iza kunyura muri iyi Koperative mpikojeje ngo nyazane ngo ndebe uko nayikenuzamo barambwira ngo Koperative yarahombye barambwira ngo ntabwo bazongera gutanga amafaranga, kandi ari ayanjye nabikijemo.
Ubu byanteje ubukene, nari ntangiye kuvuga ngo nanjye ntangire gucuruza ndebe ko nakwivana mu bukene babwira ko amafaranga yanjye ntazayabona, kuri ako karengane, inzu nari ndimo bayinsohoramo, ubu mbayeho ndara mu kazu kangana n’ak’ubwiherero.
Batwishyurize amafaranga yacu bayaduhe ni cyo gusa dukeneye; ibyo bindi ntabyo dushaka; ese kuki bafataga amafaranga yacu bakayihera abandi batayabikijemo babizi, barinda bajya guhomba kuki badusaba ngo ari twe tujya kuyiyishyuriza?
Abantu batuririye amafaranga bose ni bo babazi, ubwo se baradusaba kujya kuyiyishyuriza, wowe urumva wajya kwishyuza umuntu utagize icyo umuha akakwishyura? ”
Isaie Mugemangango wari warabikije miliyoni enye muri iyi Koperative we anenga ubuyobozi bw’Akarere na RCA ko bwihunza iby’iki kibazo kandi bwagombye gufata iya mbere ngo burenganure aba baturage, agira ati
“Twe tumenye ko ari Koperative duhuye n’ikibazo ubundi twarabitsaga tukabikuza tuzi ko ari ikigo cy’imari batubwiye ko ari Koperative nyuma!”
Muri iyi nama, aba baturage basabwe kwitoramo komite izishyuza abafitiye umwenda iyi Koperative, ariko abenshi bagaragaza ko ibi nta cyizere babifitiye.
Bahuriza ku kuvuga ko bazinutswe no gukorana n’ibi bigo biciriritse n’Amakoperative, kuko Leta nta kigaragara ibafasha iyo havutse ikibazo.
Izuba-Rirashe


text:
11 MUTARAMA 2013
OSITARALIYA
Inkongi y’umuriro muri Tasimaniya
Ubushyuhe bukabije bwateje inkongi y’umuriro muri leta ya Tasimaniya muri Ositaraliya. Iyo nkongi y’umuriro yayogoje umugi muto wa Dunalley, hafi y’umurwa mukuru Hobart. Nubwo nta wahitanywe n’iyo nkongi, abapolisi bakomeje gushakisha abantu baburiwe irengero. Abahamya ba Yehova bavuze ko hari Umuhamya watakaje inzu ye. Abahamya benshi bahunze, bacumbikiwe na bagenzi babo bahuje ukwizera. Ibiro by’ishami by’Abahamya ba Yehova muri Sydney birimo birahuza ibikorwa by’ubutabazi bigamije gufasha abibasiwe n’ayo makuba, haba mu buryo bw’umubiri no mu buryo bw’umwuka.
Ushinzwe amakuru:
Ku rwego mupazamahanga: J. R. Brown, wo mu Rwego Rushinzwe Amakuru, tel. +1 718 560 5000
Ositaraliya: Donald MacLean, tel. +61 2 9829 5600


text:
1 WERURWE 2016
KIRIGIZISITANI
Ese abantu bakorewe ibikorwa by’agahomamunwa na polisi yo mu mugi wa Osh bazarenganurwa?
Umushinjacyaha Mukuru wo mu gihugu cya Kirigizisitani yasabye ku ncuro ya gatatu ibiro by’umushinjacyaha mu mugi wa Osh, ko byatangira iperereza ku birego bishinjwa abapolisi 10. Muri kanama 2015, Polisi yinjiye ahari hateraniye Abahamya ba Yehova, iza kuhasaka mu buryo bunyuranyije n’amategeko, kandi ikubita bamwe mu bari bahateraniye. Nubwo habonetse ibimenyetso byinshi byagaragazaga iyo myitwarire mibi yabo bapolisi, ibiro by’umushinjacyaha wo mu mugi wa Osh byanze gutangiza iperereza kuri ibyo birego.
Ibikorwa by’agahomamunwa byakozwe na polisi
Mu gitondo cyo ku cyumweru, tariki ya 9 Kanama 2015, abapolisi icumi bo mu mugi wa Osh bagiye gusaka aho Abahamya ba Yehova bari bakodesheje kugira ngo bahagirire amateraniro yo mu rwego rw’idini; hari hateraniye abantu barenga 40. Umwe muri abo bapolisi yategetse Nurlan Usupbaev wari uyoboye amateraniro kuyahagarika ako kanya, avuga ko byari binyuranyije n’amategeko. Abo bapolisi bakangishije abari aho ko bari bubarase. Igihe umwe mubari bahateraniye witwa Tynchtyk Olzhobayev yageragezaga gufata amashusho y’ibyari biri kuhabera, bamujyanye mu kindi cyumba maze baramukubita cyane.
Abo bapolisi bajyanye abagabo icumi b’Abahamya kuri sitasiyo ya polisi. Bagezeyo, abapolisi bakubise mu buryo bwa kinyamaswa abagabo batandatu muri bo, bagerageza no kuniga abandi batatu, harimo na Usupbaev. Uwo munsi abo Bahamya bararekuwe, ariko abakomeretse cyane bahita bajya kwa muganga.
Nyuma y’iminsi ibiri ibyo bibaye, ku itariki ya 11 Kanama, ba bapolisi Kozhobek Kozubayev na Nurbek Sherikbayev ari na bo bari barasatse kandi bagakubita Abahamya, bongeye gufunga Usupbaev bamuhora gukora ibikorwa by’idini bavuga ko bitemewe n’amategeko. Urubanza rwe rwashyizwe ku itariki ya 20 na 21 Kanama, mu rukiko rwo mu mugi wa Osh.
Inkiko zemeje ko Abahamya ba Yehova bafite uburenganzira bwo kugira amateraniro
Muri urwo rubanza, uwari uhagarariye ba bapolisi 10 yavuze ko ya materaniro yari yabaye ku ya 9 Kanama, yari anyuranyije n’amategeko kubera ko Abahamya ba Yehova bo mu mugi wa Osh badafite ubuzima gatozi. Nanone, ubushinjacyaha bwavuze ko kuba muri ya materaniro hari harimo abana bari kumwe n’ababyeyi babo, binyuranyije n’amategeko ya Kirigizisitani, kuko abuzanya kwinjiza abana mu muryango w’idini runaka.
Ku ya 21 Kanama, perezida w’urukiko rwo muri uwo mugi wa Osh yanzuye ko Usupbaev ari umwere ku byaha yaregwaga byo gukora ibikorwa by’idini binyuranyije n’amategeko. Urukiko rwemeje ko adahamwa n’ibyaha, bitewe n’uko nta bimenyetso byatanzwe byemeza ko yari mu materaniro anyuranyije n’amategeko, cyangwa ngo abe yarashakaga kwinjiza abana mu idini.
Umushinjacyaha wo mu mugi wa Osh yajuririye Urukiko rw’Akarere ka Osh, avuga ko atemeye imikirize y’urubanza rwa Usupbaev. Urwo rukiko rwateye utwatsi ubujurire bw’uwo mushinjacyaha, rushimangira umwanzuro wari wafashwe wo kugira Usupbaev umwere. Urukiko rw’Akarere rwagaragaje ko Abahamya ba Yehova ari umuryango w’idini ufite ubuzima gatozi muri Kirigizisitani. Urwo rukiko rwanagaragaje ko, Urugereko rw’Urukiko rw’Ikirenga Rushinzwe Kurinda Iremezo ry’Itegeko Nshinga, rwari rwaremeje ko ingingo yo gusaba amadini kwaka ubuzima gatozi no mu migi akoreramo, idahuje n’itegeko nshinga. * Icyakora, umushinjacyaha yahisemo kujurira Urukiko rw’Ikirenga, kandi urwo rukiko ruzaburanisha urwo rubanza ku itariki ya 2 Werurwe 2016.
Umushinjacyaha yategetse ko hakorwa iperereza kuri abo bapolisi
Igihe urubanza rwa Usupbaev rwari rugikomeza, we n’abandi bakubitiwe hamwe ku itariki ya 9 Kanama bagejeje ikirego cyabo ku biro by’umushinjacyaha wo mu mugi wa Osh. Basabye ko ba bapolisi icumi babakubise bagezwa imbere y’ubutabera. Aho ni ho hatangiriye intambara y’ibirego no kujurira. Incuro eshatu zose, uwo mushinjacyaha wo mu mugi wa Osh yavugaga ko nta mpamvu zatuma ashyiraho urubanza, kandi muri izo ncuro zose, abo Bahamya bajuririraga Umushinjacyaha Mukuru. Incuro ebyiri muri zo uwo Mushinjacyaha Mukuru yasesaga umwanzuro w’umushinjacyaha wo mu mugi wa Osh, akamutegeka ko yongera gusuzuma icyo kibazo. Icyakora, igihe Abahamya bamugezagaho ubujurire ku ncuro ya gatatu, aho kugira ngo abe ari we usuzuma icyo kibazo, yakirekeye mu maboko ya wa mushinjacyaha wo mu mugi wa Osh ngo abe ari we ugifatira umwanzuro. Ibyo bintu Umushinjacyaha Mukuru yakoze byabaye ku itariki ya 21 Mutarama 2016, bituma twibaza niba abo bahamya bazigera barenganurwa.
Abahamya ba Yehova bo muri Kirigizisitani bashimishijwe no kuba barabonye ubuzima gatozi ku rwego rw’igihugu, kandi bashimishwa n’imyanzuro Urukiko rwo mu mugi wa Osh ruherutse gufata. Bishimira ko abacamanza bashyira mu gaciro bashyigikiye ko umuntu akwiriye kugira umudendezo mu by’idini, bubahiriza amategeko kandi kubahiriza ibyo leta y’icyo gihugu yiyemeje, harimo guha abantu umudendezo mu by’idini. Icyakora, bahangayikishijwe no kuba abategetsi bataragira ikintu gifatika bakora ngo bageze imbere y’ubutabera ba bapolisi babakoreye ibikorwa by’agahomamunwa. Abahamya ba Yehova biyambaje ibiro by’Umushinjacyaha Mukuru basaba ko byagira icyo bikora, bigafatira ibyemezo ababakoreye ibyo bikorwa by’agahomamunwa.
^ par. 10 Umwanzuro wo ku itariki ya 4 Nzeri 2014. Reba ingingo ifite umutwe uvuga ngo “Urukiko rw’Ikirenga rwa Kirigizisitani rwahaye Abahamya ba Yehova umudendezo wo mu rwego rw’idini”.”


text:
UMUGEREKA
Uko ubuhanuzi bwa Daniyeli bugaragaza igihe Mesiya yari kuzazira
UMUHANUZI Daniyeli yabayeho hasigaye imyaka isaga 500 ngo Yesu avuke. Nyamara kandi, Yehova yahishuriye Daniyeli ibintu byari kuzatuma abantu bashobora kumenya igihe nyacyo Yesu yari kuzabera Mesiya cyangwa Kristo. Daniyeli yarabwiwe ati “none rero ubimenye kandi ubisobanukirwe, ko uhereye igihe itegeko ryo gusana Yerusalemu no kongera kuyubaka rizatangirwa kugeza kuri Mesiya Umuyobozi, hazaba ibyumweru birindwi, habe n’ibindi byumweru mirongo itandatu na bibiri.”—Daniyeli 9:25.
Kugira ngo tumenye igihe nyacyo Mesiya yari kuzazira, tugomba kubanza kumenya igihe twaheraho tubara. Ubwo buhanuzi bugaragaza ko duhera ‘igihe itegeko ryo gusana Yerusalemu no kongera kuyubaka ryatangiwe.’ Iryo ‘tegeko’ ryatanzwe ryari? Umwanditsi wa Bibiliya witwa Nehemiya avuga ko itegeko ryo gusana inkuta z’i Yerusalemu ryatanzwe ‘mu mwaka wa makumyabiri w’ingoma y’umwami Aritazerusi’ (Nehemiya 2:1, 5-8). Abahanga mu by’amateka bemeza ko mu mwaka wa 474 M.Y. ari bwo Aritazerusi yari amaze umwaka wuzuye ku ngoma. Ku bw’ibyo rero, umwaka wa makumyabiri w’ingoma ye ni umwaka wa 455 M.Y. Ubu noneho tumenye ko umwaka wa 455 M.Y. ari wo duheraho tubara intangiriro y’igihe cyavuzwe mu buhanuzi bwa Daniyeli buhereranye na Mesiya.
Daniyeli yagaragaje uko igihe kibanziriza kuza kwa “Mesiya Umuyobozi” cyari kuba kingana. Ubwo buhanuzi buvuga “ibyumweru birindwi, . . . n’ibindi byumweru mirongo itandatu na bibiri,” byose hamwe bikaba ari ibyumweru 69. None se icyo gihe kireshya gite? Hari ubuhinduzi bwa Bibiliya bugaragaza ko ibyo atari ibyumweru by’iminsi irindwi, ahubwo ko ari ibyumweru by’imyaka. Ni ukuvuga ko muri ubu buhanuzi buri cyumweru kingana n’imyaka irindwi. Icyo gitekerezo cy’ibyumweru by’imyaka cyari kimenyerewe mu Bayahudi ba kera. Urugero, buri mwaka wa karindwi baziririzaga umwaka w’Isabato (Kuva 23:10, 11). Bityo rero, ibyumweru 69 by’ubuhanuzi bingana n’imyaka 69 incuro 7, ni ukuvuga imyaka 483.
Ubu noneho tugiye kubara. Iyo tubaze imyaka 483 duhereye mu wa 455 M.Y., tugera mu mwaka wa 29 N.Y. Muri uwo mwaka Yesu yarabatijwe aba Mesiya (Luka 3:1, 2, 21, 22). * Mbese, iryo si isohozwa ritangaje ry’ubuhanuzi bwa Bibiliya?
^ par. 2 Kuva mu mwaka wa 455 M.Y. kugeza mu wa 1 M.Y. ni imyaka 454. Kuva mu mwaka wa 1 M.Y. kugeza mu mwaka wa 1 N.Y. ni umwaka umwe (kuko nta mwaka wa zeru wabayeho). Naho kuva mu mwaka wa 1 N.Y. kugeza mu wa 29 N.Y. ikaba imyaka 28. Tuyiteranyije yose hamwe iba imyaka 483. Yesu ‘yakuweho’ igihe yicwaga mu mwaka wa 33, mu cyumweru cya 70 cy’imyaka (Daniyeli 9:24, 26). Reba igitabo Itondere ubuhanuzi bwa Daniyeli!, igice cya 11, n’igitabo gisobanura Ibyanditswe (Étude perspicace des Écritures, umubumbe wa 2, ku ipaji ya 995-997), byombi byanditswe n’Abahamya ba Yehova.


text:
KU WA MBERE
ISOMO RYA MBERE
Isomo ryo mu gitabo cy’Ibarura (Ibar 24, 2-7.15.17abc )
Umuhanuzi Balamu w’umunyamahanga yari yaje kuvuma Israheli. 2Yubuye amaso abona Abayisraheli bashinze ingando, buri nzu iri ukwayo. Umwuka w’Imana umusakaramo, 3maze abahanurira muri iki gisigo agira ati:« Arabivuze Balamu mwene Bewori, arabivuze umugabo ureba akageza kure, 4arabivuze uwumva amagambo y’Uhoraho, akabona ibyo Uhoraho amweretse, maze yaba yatwawe mu Mana, amaso ye agafunguka! 5Mbega amahema yawe, Yakobo, ngo araba meza, kimwe n’ingabo zawe, Israheli! 6Ameze nk’amazi atemba ava mu isumo, ameze nk’ubusitani bwo ku nkombe y’uruzi, ameze nk’imisaga yiterewe n’Uhoraho, cyangwa amasederi yo ku nkombe y’umugezi. 7Ni nk’amazi yarenze imiyoboro, agasendera mu mbuto. Umwami wa Israheli azaganza Agagi, maze ingoma ye isagambe.»
15Nuko yongera kubahanurira muri iki gisigo agira ati «Ndabivuze Balamu mwene Bewori, ndi umugabo ureba nkitegereza. 17abcIbizaba ndabyiyumvira nyamara si ibya vuba, ndabyitegereza ariko ntibindi bugufi : mu nzu ya Yakobo hazavuka inyenyeri, mu muryango wa Israheli hazaboneka inkoni y’ubwami.»
ZABURI (Zab 25 (24), 4-5ab, 6-7,8-9,10.14)
Inyik/ Nyagasani, ntoza kugenda mu tuyira twawe!
Uhoraho, menyesha inzira zawe,
untoze kugenda mu tuyira twawe.
Nyobora mu kuri kwawe kandi ujye umbwiriza,
kuko ari wowe Mana nkesha umukiro wose.
Uhoraho, ibuka ineza n’urukundo
Wagaragaje kuva kera na kare.
Ntiwite ku byaha n’amafuti nakoze nkiri muto,
Ahubwo unyiteho ukurikije impuhwe zawe,
Ugirire ubuntu bwawe, Uhoraho.
Uhoraho agwa neza kandi ni indakemwa,
ni cyo gituma abanyabyaha abagarura mu nzira nziza.
Abiyoroshya abaganisha ku butungane,
abacisha make akabatoza kunyura mu nzira ye.
Amayira yose y’Uhoraho ni urukundo n’ubudahemuka,
akabigirira abakomera ku isezerano rye no ku mategeko ye.
Ibanga ry’Uhoraho ribwirwa abamutinya,
maze akabamenyesha isezerano rye.
IBANGONDIRIMBO RIBANZIRIZA IVANJILI (Zab 85 (84),8)
Alleluya Alleluya.
Uhoraho, twereke impuhwe zawe kandi uduhe agakiza kawe.
Alleluya.
IVANJILI
+ Amagambo yo mu Ivanjili ntagatifu uko yanditswe na Matayo (Mt 21, 23-27)
Muri icyo gihe, 23Yezu amaze kwinjira mu Ngoro ariho yigisha, abatware b’abaherezabitambo n’abakuru b’umuryango baramusanga bati « Ibyo ubikoresha bubasha ki? Ni nde waguhaye ubwo bubasha? »24Yezu arabasubiza ati « Reka nanjye ngire icyo mbabaza ; nimukimbwira nanjye ndababwira inkomoko y’ububasha nkoresha ibyo. 25Batisimu ya Yohani yaturukaga he? Ni mu ijuru cyangwa se ni ku bantu? » Ariko bo baribwira bati « Nidusubiza tuti “Ni mu ijuru”, aratubwira ati “Mwabujijwe n’iki kumwemera ?” 26Naho nidusubiza ngo “Ni ku bantu” ntidukira rubanda kuko bose bahamya ko Yohani ari umuhanuzi. »27Basubiza Yezu bati « Ntitubizi.» Na we arabasubiza ati « Nanjye ni uko, simbabwira inkomoko y’ububasha nkoresha ibyo. »


text:
Ababyeyi bashyikirijwe abana babo ku wa Gatanu tariki ya 8 Ukuboza 2017 bahise basinyana amasezerano n’uturere bakomokamo ko bazahanwa n’amategeko igihe cyose umwana yazongera kubacika agasubira mu buzererezi kuko amategeko ahari ahana ababyeyi batita ku nshingano.
Abana 66 basubijwe mu buzima busanzwe ni abakomoka mu turere 19 tw’igihugu bari inzererezi mu mihanda. Ubusanzwe iyo ubuyobozi bwa Gitagata bwabonaga ko umwana yahindutse bwamujyanaga iwabo akabasura nyuma hakazabaho guteguza umuryango we igihe umwana azagarukira noneho agashyikirizwa umuryango n’inzego zaho atuye zihari.
Bitewe n’uko basanze ari byiza ko ababyeyi bose bahererwa ubutumwa icya rimwe, ubuyobozi bwasanze ibirori byo kubasubiza mu miryango ari ngombwa kugira ngo bagirane amasezerano n’uturere n’Umuyobozi Mukuru w’Ikigo cy’Igihugu gishinzwe igororamuco bityo bazabiryozwe n’amategeko nibatabyitaho.
Nyirandabaruta Jacqueline wo mu Karere ka Kicukiro wasubijwe umwana yagize ati “Amasezerano maze kuyasinya avuga ko umubyeyi azarera umwana we neza kandi ko nasubira mu muhanda azabiryozwa n’amategeko.”
Abajijwe niba azabyubahiriza yagize ati “Kuko nanjye mba numva bimbabaje kuba mfite umwana utari mu bandi, niyanga kwiga nzamugurira igare yirwaneho ariko ndebe ko yaguma murugo kuko rwose nta kindi yabuze uretse uburara.”
Umunyamabanga wa Leta ushinzwe imibireho myiza y’abaturage no kurengera abaturage muri Minisiteri y’Ubutegetsi bw’Igihugu, Dr Mukabaramba Alvera, yavuze ko ‘iyo umwana ari mu muhanda aba yavukijwe uburenganzira bwo kuba mu muryango, ntabwo yishima, ntabwo yiga, ntavuzwa n’ibindi bituma umwana abaho nabi.”
Umunyamabanga Nshingwabikorwa w’Intara y’Iburasirazuba, Habimana Kizito, nawe yashishikarije ababyeyi kwita ku nshingano zabo za kibyeyi kuko bidindiza igihugu.
Ati “ Mubyeyi, umwana ni uwawe mbere y’uko agirwaho inshingano n’abandi, ukamurinda intonganya za buri munsi. Ntabwo twatera imbere dufite abana berekeza mu mihanda aho kwerekeza mu ishuri, ibyo byadindiza igihugu”
Umuyobozi Mukuru w’Ikigo cy’Igihugu gishinzwe Igororamuco, Bosenibamwe Aime, yatangaje ko hakenewe ubufatanye kuko ibibangamiye abana bigihari.
Ati “Ibikibangamiye abana biracyahari byinshi mu miryango, navuga ko abana bari hano mu kigo cya Gitagata ari nka 1/20 cy’abana bari mu mihanda, hakenewe ubufatanye n’inzego zose kuko bashobora kongera kuyisubiramo.”
Yavuze ko hagati ya 2014 na 2017, abana 819 basubijwe mu miryango ariko ubu abagera kuri 219 bongeye bakajya mu buzererezi.
Ngendahimana Didier umwana w’imyaka 14 wo mu Karere ka Kayonza, wasubijwe mu muryango, yashimye ko agiye gusubirana n’abo babanaga yajyaga akumbura arahira ko atazongera gusubiza mu buzererezi. Ati “Sinzasubira mu muhanda kuko nta kiza kihaba”.
Ikigo Ngororamuco cya Gitagata isigaranye abana 347 nyuma y’uko 66 bashyikirijwe imiryango yabo. Ni ikigo cyakira abana b’abahungu cyatangiye mu 1975, mu 1994 cyahawe inshingano zo kugorora abana bakoze Jenoside naho mu 2000 gihabwa kugorora abana b’inzerezi ari nako kazi kigikomeje gukora.


text:
ISOMO RYA MBERE
Isomo ryo gitabo cy’Umuhanuzi Ezekiyeli (Ezk 9, 1-7 ; 10, 18-22)
Muri iyo minsi, 9,1Numva Uhoraho Imana ambwira mu ijwi riranguruye ati “Mube hafi mwe mushinzwe guhana umugi, buri wese afate mu kiganza cye intwaro yo kurimbura.” 2Hanyuma mbona abantu batandatu, batambuka baturutse mu irembo ryo hejuru ryerekera mu majyaruguru, buri muntu yitwaje intwaro yo kwica. Hagati yabo hari umuntu wambaye umwenda w’ihariri, akagira no ku mukandara we igikoresho cyo kwandikisha cyari kigenewe umwanditsi. Nuko barinjira maze bahagarara imbere y’urutambiro rw’umuringa. 3Ubwo ikuzo ry’Imana ya Israheli riva ku mukerubimu ryari ririho rigana ku muryango w’Ingoro, rihamagara wa muntu wambaye umwenda w’ihariri akagira no ku mukandara igikoresho cyo kwandika; 4maze Uhoraho aramubwira ati “Nyura mu mugi, rwagati muri Yeruzalemu, maze ushyire ikimenyetso ku gahanga k’abantu bariho baganya, bakaba barizwa n’ayo mahano yose ariho ayikorerwamo.”
5Numva abwira abandi bantu ati “Nimukurikire uwo muntu, namwe munyure mu mugi kandi mwice. Ntimugire n’umwe murebana impuhwe cyangwa ngo mumubabarire; 6baba abasaza, abasore n’amasugi, abana n’abagore, mwice kandi mubatsembe bose. Ariko umuntu wese ufite ikimenyetso ku gahanga, uwo ntimumukoreho. Ndetse ahubwo nimutangirire ku Ngoro yanjye.” Nuko bahera ku basaza bari mu Ngoro. 7Hanyuma arababwira ati “Nimuhindanye Ingoro, ibikari byayo mubyuzuzemo intumbi ! Ngaho mugende.” Nuko baragenda bica abatuye umugi bose.
10,18Ikuzo ry’Uhoraho risohoka riturutse imbere y’umuryango w’Ingoro, maze rihagarara ku bakerubimu. 19Nuko abakerubimu barambura amababa, bazamuka mbareba n’inziga zizamukana nabo; bahagarara ku rugi rw’irembo ry’iburasirazuba bw’Ingoro y’Uhoraho, ikuzo ry’Imana ya Israheli riri hejuru yabo. 20Byari bimeze rwose nka bya binyabuzima nigeze kubona mu nsi y’Imana ya Israheli, ubwo nari ndi ku ruzi rwa Kebari, nuko menya ko ari abakerubimu. 21Buri mukerubimu yari afite umutwe w’impande enye n’amababa ane, bakagira n’ibintu bimeze nk’ibiganza by’umuntu mu nsi y’amababa yabo. 22Imitwe yabo yasaga rwose nk’iyo nari nigeze kubona, ubwo nari ndi ku nkombe y’uruzi rwa Kebari. Nuko buri mukerubimu akagenda aboneje imbere ye.
ZABURI (Zab 113 (112), 1-2, 3-4, 5-6)
Inyik/ Ikuzo ry’Uhoraho risumba ijuru.
Bayoboke b’Uhoraho, nimuhanike ibisingizo,
maze musingize izina ry’Uhoraho !
Izina ry’Uhoraho nirisingizwe,
ubu ngubu n’iteka ryose !
Kuva igihe izuba rirashe kugeza ubwo rirenga,
nihasingizwe izina ry’Uhoraho !
Uhoraho asumba kure amahanga yose,
n’ikuzo rye rigasumba ijuru.
Ni nde wamera nk’Uhoraho Imana yacu,
we utetse ijabiro hejuru iyo gihera,
maze akunama akareba ijuru n’isi hasi ye ?
IBANGONDIRIMBO RIBANZIRIZA IVANJILI (2Kor 5, 19)
Alleluya Alleluya.
Imana yiyunze n’abantu bose muri Kristu,
natwe idushinga ubutumwa bwo kubunga na Yo.
Alleluya.
IVANJILI
+ Matayo (Mt 18, 15-20)
Muri icyo gihe, Yezu abwira abigishwa be ati 15“Umuvandimwe wawe naramuka acumuye, umusange maze umuhane mwiherereye. Nakumva uzaba ukijije uwo muvandimwe. 16Natakumva uzashake umuntu umwe cyangwa babiri, kugira ngo ibyo bikiranurwe n’abagabo babiri cyangwa batatu. 17Niyanga kumva abo ngabo ubibwire ikoraniro. Niyanga kumva ikoraniro, abe akubereye nk’umunyamahanga n’umusoresha. 18Ndababwira ukuri : ibyo muzaba mwaboshye mu nsi byose bizabohwa no mu ijuru; n’ibyo muzaba mwabohoye mu nsi bizabohorwa no mu ijuru. 19Byongeye kandi ndababwira ukuri : niba babiri muri mwe ku isi bashyize hamwe ngo bagire icyo basaba, bazagihabwa na Data uri mu ijuru. 20Koko iyo babiri cyangwa batatu bateraniye hamwe mu izina ryanjye, mba ndi aho hagati yabo.”


text:
ISOMO RYA MBERE
Ibaruwa Mutagatifu Pawulo Intumwa
yandikiye Abanyafilipi (Fil 2, 5-11)
Bavandimwe, 5nimugire mu mitima yanyu amatwara ahuje n’aya Kristu Yezu ubwe : 6N’ubwo yari afite imimerere imwe n’iy’Imana, ntiyagundiriye kureshya na Yo. 7Ahubwo yihinduye ubusabusa yigira nk’umugaragu, maze mu migirire ye agaragaza ko ari umuntu. Nuko aho amariye kwishushanya n’abantu, 8yicisha bugufi kurushaho, yemera kumvira ageza aho gupfa, apfiriye ndetse ku musaraba. 9Ni cyo cyatumye Imana imukuza, imuha izina risumbye ayandi yose, 10kugira ngo nibamara kumva izina rya Yezu bose bamupfukamire, mu ijuru, ku isi n’ikuzimu, 11kandi indimi zose zamamaze ko Yezu Kristu ari We Nyagasani, biheshe Imana Se ikuzo.
ZABURI (Zab 22 (21), 26-27ab, 28-29, 31-32)
Inyik/ Yezu Kristu ni We Nyagasani : nibiheshe Imana Se ikuzo.
Nyagasani, ni wowe nzaharira ibisingizo byanjye mu ikoraniro rigari ;
imbere y’abagutinya, nzubahiriza amasezerano nakugiriye.
Abakene bazarya maze bahage,
abashakashaka Uhoraho bazamusingiza.
Isi yose aho iva ikagera, izabyibuka maze igarukire Uhoraho,
imiryango yose y’amahanga imupfukamire ;
kuko ubwami ari ubw’Uhoraho,
akaba ari we ugenga amahanga.
Urubyaro rwabo ruzamukeza,
ruzamenyekanye Uhoraho mu bisekuruza bizaza ;
ruzamamaza ubutungane bwe,
imbaga izavuka nyuma ruyitekerereze ibyo Uhoraho yakoze.
IBANGONDIRIMBO RIBANZIRIZA IVANJILI (Lk 13, 29)
Alleluya Alleluya.
Guhera iburasirazuba kugeza iburengerazuba,
Imana iduhamagarira gukikiza ameza mu isangira ry’Ingoma yayo.
Alleluya.
IVANJILI
+ Luka (Lk 14, 15-24)
Muri icyo gihe, Yezu yari ku meza mu nzu y’umwe mu batware b’Abafarizayi. 15Umwe mu bo basangiraga ngo yumve amagambo ya Yezu, aramubwira ati “Hahirwa uzemererwa gufungurira mu Ngoma y’Imana !” 16Nuko aramusubiza ati “Umuntu yateguye ibirori bikomeye, maze atumira abantu benshi ngo basangire. 17Igihe cyo gufungura kigeze, yohereza umugaragu we kubwira abatumiwe ngo ‘Nimuze, byose byatunganye.’ 18Nuko bose batangira gushaka impamvu zo kubyangira. Uwa mbere aramubwira ati ‘Naguze umurima ngomba kujya kuwureba; umbabarire ntundenganye.’ 19Undi na we ati ‘Naguze ibimasa cumi byo guhingisha, ubu ngiye kubigerageza; umbabarire ntundenganye.’ 20Naho undi ati ‘Narongoye, none simbonye uko nza.’ 21Umugaragu agarutse abitekerereza shebuja. Nyir’urugo arabisha, abwira umugaragu we ati ‘Ihute, ujye mu materaniro no mu mayira y’umugi maze uzane abakene, ibirema, impumyi n’abacumbagira.’ 22Umugaragu agaruka avuga ati ‘Shobuja, ibyo wategetse nabirangije, ariko haracyari umwanya.’ 23Nyir’urugo abwira umugaragu we ati ‘Ongera ujye mu mayira yo mu cyaro no mu mihora, maze uhate abantu baze mu nzu yanjye bayuzure. 24Koko mbibabwire : nta n’umwe mu bari batumiwe uzakora ku biryo byanjye.”


text:
Urupfurwa Gasasira rwantunguyepe gusa yarumubyeyiwacu twese cyane cyane infubyi za Jénocide gusa anteye agahinda tubaye infubyi2 Imana Imwakire mubayo
Yoooooo! icyumweru kimwe mbuze abantu 3 Nakundaga Gasasira igendere Ntakundi
Why do we really rest in peace only not live in peace too? Imams igihe iruhuko ridashira our lovely unclean
Gusa imana imuhe imuhe iruhuko ridashira
Uwiteka dutabare uduhe kurama udukomereze nabacu.Uwiteka amwakire kdi abasigaye mukomeze kwihangana
Imana imuhe iruhuko ridashira kdi izamuhembere imirimo yose yagiriye abanyarwanda n`abandi bamuzi myiza, imibi yamuranze ayibabarirwe atuzwe ahatunganye.Tubuze intwari y`imazi turababaye,umuryango we wikomeze inshuti ze twifatanije mu kababaro.RIP
Imana imuhe iruhuko ridashira kdi izamuhembere imirimo yose yagiriye abanyarwanda n`abandi bamuzi myiza, imibi yamuranze ayibabarirwe atuzwe ahatunganye.Tubuze intwari y`imazi turababaye,umuryango we wikomeze inshuti ze twifatanije mu kababaro.RIP
RIP dear Gagas!
Imfura ko zifushizeho mwo kagira Imana we!
Nyagasani akomeze abo asize.
Imana imwakire mu bayo ,Gasasira yari umugabo mwiza utega amatwi bose mwijwi rituje akakugira inama mbese yari intangarugero mu kazi kose yakoze muri ino si
umuryango we niwihangane kuko ubuze umuntu w ingirakamaro kuriwo ndetse nokubo yabashaga kugira inama zitandukanye mubuzima RIP
Imana imwakire , gusa abaganga bazagaragaze icyo yazize ntibizabe ibanga kuko benshi muri twe yatubaye hafi atugira inama ndetse nubufasha butandukanye kandi niba cyari igihe cye Imana itwaye uwatubaga hafi mubuzima ariko nubundi Imana itwara abo ikunze naruhukire mumahoro.
ahaa!natwe twumiwe nikuri kandi birababaje


text:
IGIHE CYO GUSUBIRA I WACU KO KIGEZE AHO WARITEGUYE
Yanditswe na Imanishimwe Dieudonne September 8, 2017
2 ABAKORINTO 5;20 Ni cyo gituma tuba intumwa mu cyimbo cya Kristo, ndetse bisa n’aho Imana ibingingira muri twe. Nuko rero, turabahendahenda mu cyimbo cya Kristo kugira ngo mwiyunge […]
2 ABAKORINTO 5;20
Ni cyo gituma tuba intumwa mu cyimbo cya Kristo, ndetse bisa n’aho Imana ibingingira muri twe. Nuko rero, turabahendahenda mu cyimbo cya Kristo kugira ngo mwiyunge n’Imana,
Ijambo ryarabwiye ngo turintumwa mukimbo cya Kristo harinaho ryavuze ngo turabakozi mukimbo cya Kristo bisobanure ko duhagarariye ijuru hano mwisi mbese turi bambassadori bahagarariye ijuru hano mwisi
Ubundi nziko ambassador w’igihugu runaka
Iyo ahagarariye igihugu byanze bikunze umutekano we ibimutunga umushahara biva mugihugu ahagarariye. Kdi ntawagira icyo amutwara mugihe igihugu ahagarariye kitabyemeye
Uko niko natwe dukwiye kumera yemwe ba ambassaderi b’ijuru mwisi!! Nitwe tubwirwa
Mumenyeko turi ba ambassaderi kdi ntakintu nakimwe isi izaduha mugihe igihugu cyo mwijuru duhagarariye kitabyemeye
Kdi nanone isi turimo nk’abambassaderi ntaburenganzira idufiteho ijuru ritabyemeye kuko tutari abaturage bayo twe iwacu ni mwijuru niho badufiteho uburenganzira gusa
Nuko rero ndagirango bwire abera bose ko igihe cyo guhagararira ijuru mwisi kigeze kumusozo
Buri mu ambassaderi arasabwa gutunganya ibye byose kdi ntiyibagirwe na passport ariyo gakiza
Kuko igihe cyo gusubira iwacu gisohoye.iwanyu
Bambassador weee reba ko imyambaro yawe itunganye urebe neza ko witeguye gusubira iwanyu
Nusanga utaritegura witegure neza utere ipasi witunganye muri byose kuko ntagisigaye
Impamvu ntayindi nuko igihugu turimo kugeza ubu gifite umutekano muke cyaneeee!!!! Kdi namwe murabizi ko iyo igihugu gifite umutekano muke ba ambassaderi bose barataha bagasubira mugihugu tura hamagawe
rero natwe twitegure gutaha kuko ntawamenya nubu wakumva duhawe uburenganzira isuzume nanjye nisuzume dusabe nyiri igihugu adufashe kwitegura nezaaaa kuko niwe udufiteho uburenganzira
Gusa nyiri igihugu araburira aba ambassadors barangaye ngo nibamenye ko igihugu barimo ntagihe bafitemo bityo
Ahari ntawamenya nubu twajya kumva tukumva baraduhamagaye. Mbese mugenzi waba witeguye gutaha? Baza umutima wawe nanjye mbaze uwanjye niba duhamanya kuko umutima w’umuntu ni umucamanza utarya ruswa.
Ev.MAMAN FURAHA


text:
Mwarimu yabajije Joriji kuvuga inyamaswa zo mu gasozi 10, Joriji nawe aratangira ati: Imbwa, impyisi, ingwe… yumva ibindi arabibuze neza neza maze ati harya izo si eshatu maze kukubwira? Mwarimu ati yego rwose harabura zirindwi gusa. Ni uko Joriji aratekereza, arongera aratekereza… yibuka intare n’ inzovu gusa arangije ati imbwa ebyiri, impyisi ebyiri, ingwe ebyiri, intare ebyiri n’ inzovu ebyiri ati ndumva zose hamwe ari 10. Mwalimu abura icyo arenzaho arumirwa
URWENYA , JORIJI MU KIZAMINI
Advertisements


text:
UWASE(VAVA) UMUKOBWA WO KURI FB
.
Ep21
ubwo duhuje amaso mpita nikanga mvugira hejuru
nti: “Vava uje hano gukora iki, n’ibyo uzi
wankoreye?, ahubwo c ninde ukuyoboye aha?”
ubwo narindi kuvuga ibyo byose,
umukobwa nawe
yari ahagaze anyitegereza mumaso cyane, ubwo
ubwo atarasubiza nahise mpaguruka ndongera
ndamubwira n’umujinya mwinshi nti: “vava
singushaka aha, mbabarira umve mumaso kuko
nanjye naguhaye amaho rero nanjye ndeka
jyenyine” bavandi ntababeshye narangije kuvuga
ibyo umukobwa nawe acyindeba mumaso kandi
adahumbya, ubwo amarira yari yatangiye
kumushoka mumaso dore ko abakobwa batajya
batana namarira,,,,
nanjye aho nari mpagaze imbere ye natangiye
kwibaza niba atari gatumwa,,,,
ubwo mugihe nari ndi muribyo bitekerezo
nashidutse umukobwa yanguyemo(yampobereye)
aramfata arankomeza, nanjye niko numvaga
kamere iri kuzamuka njyiye kumwiyaka, mumutwe
bitangiye kwivanga, numva atangiye kwiruhutsa
aba aranyongoreye ati: “emi, nzi uko umerewe
muri wowe ariko tuza ntabwo nje kongera
kugushavuza nkuko ubitekereza, ahubwo…….”
ubwo nanjye numvanga ari kunzurira akaboze
mpita mwishikuza nuburakari bwinsi ubundi
namukurubana namusohora ubundi mpita ninjira
ndikingirana, mpita nanajya kwiryamira, ntangira
kwibaza uburyo nari ntangiye kwishima kubera
kureka imihangayiko yabakobwa none bakaba
bongeye gushaka kuntesha umutwe, gusa kurundi
ruhande nkumva ndahubutse iyombanza nkumva
icyo ambwira, nagumye muribyo bitekerezoo
hashize nk’isaha n’igice(yari mumasambili za
nijoro), umunigger wanjye(yitwa claude nuwo
twari twara twariganye, ariko we yari yararangije
kuko njye nahise mbihagarika ubundi nishakira
intagwira wamugani wa jay polly)
ubwo rero uwo mutipe nabonye ari kunshaka kuri
4ne ubundi ndamwitaba, njyewe: “yes bro, ngo
gute r?” claude: “ni sawa mn, uziko ndinyuma
yurugi rw’iwawe, ahubwo sohoka unkingurire”
ubwo nanjye nahise mukupa ubundi mpita njya
kumukingurira, ubwo nahise musuhuza ubundi
nkebutse kurubaraza rwinzu mbona vava niho
yasinziriye, birumvikana nahise ntungurwa njyira
nisoni nibaza uburyo claude amfashe, ubwo
claude yahise ambaza ati: “ko mbona c
wandagaje uyu mudada wamuhoye iki?” nanjye
nti: “ahubwo ubu narinziko yageze iwabo, none
yahise yiyicarira aha”
ubwo nanjye nahise numva nakoze nabi ubundi
claude nawe yahise ansezeraho arambwira ngo
yari yanze kunyura kurugo atansuhuje, ubwo
mbere yo kugenda yahise ambwira ngo ibyo
nakoze ntabwo aribyo ubundi ahita yikomereza
nanjye nahise numva mugiriye impuhwe bitewe
nukuntu yari yituniye aho atanifubitse byibura,
nahise muterura ubundi mujyana mucyumba
ndaramo ubundi mukuramo inkweto
ndamuryamisha neza najye njya muri salon,
nirebera ingoma nsha kuri youtube, sinamenyeye
aho agatotse kantwariye nakangutse mugitondo
ndebye mbona………….


text:
Kuva mu isezerano rya kera, Bibiliya yari yaramaze kuvuga ku ivuka rya Yesu ndetse inavuga urupfu rwe. Umuhanuzi yesaya yarahanuye aravuga ati "Ariko Uwiteka yashimye kumushenjagura, yaramubabaje. Ubwo ubugingo bwe buzitamba ho igitambo cyo gukuraho ibyaha, azabona urubyaro, azarama, ibyo Uwiteka ashaka bizasohozwa neza n’ukuboko kwe" - Yesaya 53:10.
Wakwibaza impamvu Imana yishimiye gushenjagura no kwibabariza umwana wayo w’ikinege, ariko Bibiliya igaragaza ko impamvu ari uko Imana yashatse ko aba igitambo nkuko yari yabyiyemereye ngo acungure umwana w’umuntu.
Ariko impamvu nyamukuru ni izi zikurikira:
•Imana yashakaga kutugaragariza ko urukundo yadukunze rutagira akagero "ariko Imana yerekanye urukundo rwayo idukunda, ubwo Kristo yadupfiraga tukiri abanyabyaha" - Abaroma 5:8 Ikiguzi cy’ibyaha ni urupfu,Yesu yishyuye icyo kiguzi, ubwo yemeraga kudupfira ku musaraba kugira ngo adukize umujinya w’Uwiteka Imana kubw’ ibyaha byacu.
•Imana kandi yari yishimiye kuzura umwana wayo mu bapfuye: Ku musaraba Yesu yavuze n’ijwi rirenga ngo”birarangiye” ikiguzi cy’ibyaha byacu cyari kishyuwe cyose. Nyuma y’iminsi itatu gusa,yarazutse ava mu bapfuye kugira ngo abihamye ko yatwishyuriye ikiguzi cy’ibyaha byacu. Ubu ni muzima atanga ubugingo bw’iteka ku bamwemeye bakihana.
Bibiliya iravuga iti "Niwatuza akanwa kawe yuko Yesu ari Umwami, ukizera mu mutima wawe yuko Imana yamuzuye uzakizwa, kuko umutima ari wo umuntu yizeza akabarwaho gukiranuka, kandi akanwa akaba ari ko yatuza agakizwa"- Abaroma 10:9-10.
Muri we niho hari ugukizwa, ukwiye kumuha ubugingo bwawe niba wifuza kuzabaho iteka ryose kuko yaravuze ati "Uwo Data yampaye wese aza aho ndi, kandi uza aho ndi sinzamwirukana na hato"-Yohana 6:37.


text:
Kuri uyu wa 01 Gicurasi 2017, abakozi b’Akarere ka Kirehe ku nzego zitandukanye bifatanyije n’abayobozi kwizihiza umunsi mpuzamahanga w’umurimo, basubiza amaso inyuma bareba imigendekere y’akazi, bageza ku buyobozi bw’akarere imbogamizi bahura nazo mu kazi barebera hamwe uburyo bwo kubikemura.
Mu gihe hari abibwira ko umunsi w’umurimo ari umunsi w’ikiruhuko ku bakozi ba Leta, ku bakozi b’akarere ka Kirehe bishimiye kungurana inama n’abayobozi babo n’umukozi wabaye indashyikirwa agenerwa igihembo.
Uyu mwaka umunsi mpuzamahanga w’umurimo uba buri tariki ya mbere Gicurasi, ufite insanganyamatsiko igira iti: “Duteze imbere umurimo,dusigasira ibyagezweho dukesha imiyoborere myiza,Isoko y’Iterambere rya buri we.”
Mu karere ka Kirehe abakozi bibukirijwe inshingano zabo ari nako bagaragaza imbogamizi bahura nazo, maze bemeranywa n’ubuyobozi uburyo bwo gukemura ibibazo biri mu kazi.
Gakwaya Ignace,umujyanama mu mategeko akaba na Noteri w’Akarere , akaba ari nawe wabaye indashyikirwa mu bakozi bakorera ku Karere ashima impanuro n’ubujyanama bahabwa ku munsi w’umurimo ku bibafasha kongera imbaraga mu mikorere.
Yagize ati: “ Uyu munsi ntituwubara nka konji, tuba twaje n’ubundi ku kazi harimo guhugurwa ku murimo n’abayobozi bacu, uko duhura n’abayobozi tugasabana bituma twongera imbaraga ndetse no gukunda umurimo.”
Umuyobozi w’Akarere Muzungu Gerald asanga agereranya umunsi w’umurimo ari umwanya wo gusesengura ibyo bakora no gufata ingamba zo kubikora neza, kugira ngo bitange umusaruro wihutisha iterambere ry’akarere.
Uyu mukozi wabaye indashyikirwa mu bakozi bakorera ku rwego rw’Akarere akaba yahawe amafaranga ibihumbi ijana byo kumushimira uburyo yitwaye mu Kazi ke ka buri munsi.
Uyu munsi mukuru w’umurimo ukaba wizihijwe abakozi b’Akarere ka Kirehe bakina umukino wa gicuti n’abakozi bo ku bitaro.


text:
Muri Panama harimo kubakwa icyiswe icyaro cya pulasitiki hakoreshwa amacupa ya pulasitiki mu rwego rwo kuyabyaza umusaruro hanarengerwa ibidukikije.
Inkuruy’urubuga odditycentral.com iravuga ko kubakisha amacupa ya pulasitiki ari uguhanga agashya gashobora kukiza Isi ntirengerwe na pulasitiki.
Umugambi ni ukubaka inzu nyinshi zubakishijwe amacupa yajugunywe ya pulasitiki ku buso bungana na meterokare 335,889.1.
Icyaro cya pulasitiki ngo kizaba kigizwe n’inzu 120 zifite ingano itandukanye.
Inzu yubakwa hakoreshejwe ibyuma bizirikishijwe n’udutsinga tumeze nk’imigozi hanyuma amacupa agasesekwamo. Iyo ibi birangiye hashyizwemo intsinga z’amashanyarazi, n’impombo z’amazi, igikuta cya pulasitiki gishyirwaho igishahuro inyuma n’imbere.
Aya mazu iyo yuzuye asa n’ayandi asanzwe; ntawamenya ko yubatswe n’amacupa ya pulasitiki. Izi nzu kandi zirangwa no kuba zidashyuha kuko bibangamira abantu.
Uyu mushinga w’icyaro ngo ni igitekerezo cyazanwe n’uwitwa Robert Bezeau wavuye muri Canada mu myaka yashize itari mike afite umugambi wo gutangiza imishinga itandukanye ku bijyanye n’ibidukikije.
Amaze gutangiza gahunda yo kongera gukoresha amacupa ya pulasitiki muri 2012, aho amacupa menshi yakusanijwe, ngo yatangiye gutekereza uko yabyazwa umusaruro. Nibwo yagize igitekerezo cyo kuyakoresha mu bwubatsi. Ubu ngo arimo gukorana n’ibigo by’ubwubwubatsi bikomeye muri Panama hirya no hino nk’igice cy’umushinga.
Hakoreshejwe amacupa 10,000 mu kubaka inzu ya mbere y’ikitegererezo ikaba yararangiye mu mpreza z’umwaka ushize. Amacupa yakoreshejwe yaturutse mu mushinga Robert yatangije. Inzu izakurikiraho ngo izaba ari nini kurushaho bityo hakazakenerwa amacupa menshi kurushaho.
Ku rubuga rw’umushinga “Icyaro cy’amacupa ya pulasitiki”, hariho ko amacupa ya pulasitiki 22,000 ajugunywa buri segonda ku isi.
Uru rubuga rugira ruti “Intego y’icyaro cy’amacupa ya pulasitki n’ugushyiraho santeri yo kwigisha abantu kuva mu bice bitandukanye by’isi, ukuntu amacupa ya pulasitiki yongera agakoreshwa nk’ibikoresho by’ubwubatsi.”


text:
ISOMO RYA MBERE
Igitabo cy’Intangiriro (Intg 13, 2.5-18)
2Abramu yari umutunzi cyane, akize kuri zahabu na feza. 5Loti wimukanaga na Abramu, na we yari atunze amatungo, amagufi n’amaremare, hamwe n’amahema. 6Igihugu nticyari kibahagije bombi, kandi kubera ubwinshi bw’amatungo yabo, kubana ntibyashobokaga. 7Haje kuvuka intonganya mu bashumba ba Abramu n’aba Loti. - Icyo gihe Abakanahani n’Abaperezi bari bagituye mu gihugu. – 8Abramu abwira Loti ati « Ntihakabe intonganya muri twe, no ku bashumba banjye n’abawe, kuko turi abavandimwe. 9Mbese nturora iki gihugu cyose ? Reka dutandukane. Nujya ibumoso nzajya iburyo, nujya iburyo nzajya ibumoso.» , 10Loti aterera amaso abona ikibaya cyose cya Yorudani, n’uko cyatembaga amazi impande zose. – Ibyo byabaye igihe Uhoraho yari atararimbura Sodoma na Gomora ; muri icyo gihe icyo kibaya kugeza kuri Sowari cyari kimeze nk’ubusitani bw’Uhoraho, kimwe n’igihugu cya Misiri. 11Loti yihitiramo ikibaya cyose cya Yorudani, agenda rero agana iburasirazuba. Batandukana batyo. 12Abramu we atura mu gihugu cya Kanahani, naho Loti atura mu migi y’icyo kibaya, amahema ye ayashinga hafi ya. 13Abantu b’i Sodoma bari inkozi z’ibibi, bahoraga bacumura kuri Uhoraho.
14Loti amaze gutandukana na Abramu, Uhoraho abwira Abramu ati « Ubura amaso uhereye aho uri, maze urebe mu majyaruguru no mu majyepfo, urebe mu burasirazuba no mu burengero bwaryo. 15Igihugu cyose uruzi ndakiguhaye burundu, wowe n’urubyaro rwawe. 16Urubyaro rwawe nzaruha kororoka rugwire nk’umukungugu wo ku isi. Mbese hari umuntu washobora kubara umukungugu w’isi ? Ni ko n’urubyaro rwawe batazashobora kurubara ! 17Haguruka utambagire iki gihugu mu burebure bwacyo no mu bugari bwacyo, kuko nkiguhaye. » 18Abramu ashingura amahema ye, ajya gutura hafi y’ibiti by’imishishi ya Mambure biri i Heburoni. Ahubakira Uhoraho urutambiro.
ZABURI (Zab 15 (14), 1a.2, 3bc-4ab, 4cd.5)
Inyik/ Nyagasani, intungane izatura mu Ngoro yawe.
Uhoraho, ni nde ukwiye kwinjira mu Ngoro yawe?
Ni umuntu utajorwa mu mibereho ye,
agakurikiza ubutabera,
kandi akavugisha ukuri k’umutima we.
Ntagirire abandi nabi,
cyangwa ngo yihe gusebya mugenzi we.
Uwo muntu arebana agasuzuguro uwigize ruvumwa,
maze akubaha abatinya Uhoraho.
Icyo yarahiriye n’aho cyamugwa nabi, nta bwo yivuguruza,
iyo agurije undi ntamutegaho urwunguko,
ntiyemera ruswa ngo arenganye utacumuye.
Ugenza atyo wese azahora ari indatsimburwa.
IBANGONDIRIMBO RIBANZIRIZA IVANJILI (Yh 8, 12)
Alleluya Alleluya.
Yezu Kristu, rumuri rw’isi,
ugukurikira azatunga urumuri rw’ubugingo.
Alleluya.
IVANJILI
+ Matayo (Mt 7, 6.12-14)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 6« lkintu gitagatifu ntimukakigabize imbwa, amasaro yanyu ntimukayajugunye imbere y’ingurube : hato zitayaribata hanyuma zikabahindukirana zikabashiha.
12Ibyo mwifuza ko abandi babagirira byose, namwe mubibagirire: ngayo Amategcko n’Abahanuzi. 13Nimwinjirire mu muryango ufunganye, kuko umuryango wagutse n’inzira y’igihogere ari byo bijyana mu cyorezo, kandi abahanyura ni benshi. 14Mbega ukuntu umuryango ugana mu bugingo ufunganye, n’inzira ijyayo ikaba impatanwa, maze bikabonwa na bake ! »


text:
Mu kiganiro yagiranye n’abanyamakuru ku gicamunsi cyo kuri uyu wa mbere tariki ya 15 Mutarama 2018, Guverineri w’Intara...read more
Ku gicamunsi cyo kuri uyu wa gatandatu tariki ya 6 Mutarama 2018, itsinda ry’Abanyarwanda baba mu mahanga (Diaspora)...read more
Kuri uyu wa kane tariki 4 Mutarama 2018, Guverineri w’Intara y’Amajyaruguru, Hon Gatabazi Jean Marie Vianney ari kumwe...read more
Ibi ni ibikubiye mu butumwa Guverineri w’Intara y’Amajyaruguru, Hon Gatabazi Jean Marie Vianney yagejeje ku baturage...read more
Ku gicamunsi cyo kuri uyu wa gatatu tariki ya 27 Ukuboza 2017 mu Karere ka Burera habereye igikorwa cyo gukangurira...read more
Ibi ni ibikubiye mu butumwa Guverineri w’Intara y’Amajyaruguru, Hon Gatabazi Jean Marie Vianney yagejeje ku bacukuzi...read more


text:
Musanze: DASSO irasabwa guhindura isura y’umutekano izwi muri musanze
Abashinzwe umutekano mu rwego rwunganira akarere mu gucunga umutekano (DASSO) barasabwa gutanga umusanzu wabo mu kubungabunga umutekano mu Karere ka Musanze bagahindura isura mbi y’umutekano mucye waranze icyahoze ari Ruhengeri n’Akarere ka Musanze by’umwihariko.
Mu muhango w’irahira w’Abagize urwego rwa DASSO 93 wabaye ku mugoroba wo ku itariki 15/09/2014,  abayobozi ba gisivili na gisirikare bagarutse ku ndangagaciro zigomba kubaranga zirimo imyitwarire n’imyifatire isanzwe iranga abashinzwe umutekano muri rusange.
Icyahoze ari Perefegitura  ya Ruhengeri yabaye indiri y’umutekano mucye mu gihe cy’intambara yiswe iy’Abacengezi muri 1997-1998,  no mu mpera z’umwaka wa 2013 no mu ntangiriro za 2014 habaye ibikorwa bihungabanya umutekano mu Mujyi wa Musanze  byahitanye ubuzima bw’abantu.
Abagize uru rwego bakomoka mu Karere ka Musanze bibukijwe ko bafite umukoro wo guhindura iyi sura mbi izwi kuri aka karere bafatanya n’abaturage n’izindi nzego gucunga umutekano kugira ngo hatazagira ubameneramo.
Ngo kizira kwishora mu ngeso mbi nk’ubusinzi, kurya ruswa n’ibindi kuko bihabanye n’ibyo bigishijwe kandi uzatandukira akabigaragaramo ngo nta mwanya azaba afite muri urwo rwego azahagarikwa ku kazi.
Umuyobozi w’Akarere, Madamu Mpembyemungu Winifride wakiriye indahiro yabo,  yabasabye kuba intangarugero muri byose kuko  ari imfura z’uyu mutwe mushya.  Agira ati: “DASSO nk’urwego rw’umutekano rushya,  muri imfura za DASSO hano muri Musanze …turizera ko muzaba intangarugero kugira ngo n’abazagira igitekerezo cyo kubungabunga umutekano mu gihugu cyacu muzakomeze kubabera urugero rwiza.â€
Urwego rwa DASSO ( District Administration Security Support Organ)Â rwasimbuye aba-Local Defense banengwaga imikorere mibi, ku bagize uru rwego rushya bemeza ko bagomba guhindura iyo sura mu baturage.
Ngarambe Theogene ugiye kuyobora DASSO mu Murenge wa Gacaca ati: “Ibibi bya Local Defense ni byo tugiye guhindura, abasinzi, abasambanyi… hari ingeso nyinshi bakoze zidahesha agaciro igihugu cyacu.â€
Mugenzi we witwa Nyirakaboneye Furaha yunzemo avuga ko na bo baje kurinda umutekano nk’aba-local defense ariko imikorere yabo ikaba izaba myiza.
Kuva tariki 01 Ukwakira uyu mwaka bazatangira akazi mu mirenge bashyizwemo, biteganyijwe  ko nyuma y’amezi atatu batangiye akazi, bazahabwa amapeti cyangwa amaranka hakurikijwe imyitwarire n’uko basohoza inshingano zabo.


text:
Danielah umuhanzi w’Umunyarwanda ufite impano yo kuririmba, gucuranga gitari no gushushanya akoresheje amarangi
Rusagara Danielah, Umunyarwandakazi uzwiho gukoresha injyana ya gakondo no gucuranga gitari, yiyongereye mu bahanzi bazaririmba mu gitaramo cyiswe ‘‘Acoustic night’.
Aganira na Izubarirashe.rw yavuze ko ari iby’agaciro kuzaba ari kumwe n’abahanzi barimo Man Martin kuko hari byinshi azabigiraho.
Uyu muhanzi uzwi mu ndirimbo yitwa “Ninkabandi” aho avugira abana batagira kivurira yatangaje ko azaririmba indirimbo zigera kuri eshatu akoresheje ijwi rye (live), ati “Burya muzika iryoha ni iyakozwe mu buryo bw’imbonankubone kuko usanga iryoheye amatwi. Nzazana gitari yanjye ncurange nanaririmba kugira ngo abazaba bitabiriye iki gitaramo bazarusheho gutangira icyumweru bameze neza.”
Avuga ko yabanje kuririmba mu njyana ya R&B, ariko agasanga nta kintu yamugezaho agahitamo gukora Injyana ya Gakondo ati “nahisemo gukora muzika nakwita “World music” kuko ari injyana usanga icuranze muri Gakondo y’ibihugu.
Nubwo aririmba, ariko anafite umwuga wo gushushanya akoresheje amarangi, aho yitegereza umuntu akamushushanya akaza ntacyahindutse ku ishusho asanganwe.
Iki gitaramo kizitabirwa n’abahanzi nka Man Martin ndetse na Ricky Password, kizabera ahitwa Moonax hafi yo kwa Rwahama kuri uyu wa Gatanu tariki ya 6 Mutarama 2017.